title: 2008/979/EK: Padomes Lēmums ( 2008. gada 18. decembris ), lai Kopienas vārdā parakstītu un provizoriski piemērotu Nolīgumu starp Eiropas Kopienu un Šveices Konfederāciju, ar ko groza Nolīguma starp Eiropas Kopienu un Šveices Konfederāciju par lauksaimniecības produktu tirdzniecību 11. pielikumu

text:
               31.12.2008

               LV

               Eiropas Savienības Oficiālais Vēstnesis

               L 352/23

         PADOMES LĒMUMS
   (2008. gada 18. decembris),
   lai Kopienas vārdā parakstītu un provizoriski piemērotu Nolīgumu starp Eiropas Kopienu un Šveices Konfederāciju, ar ko groza Nolīguma starp Eiropas Kopienu un Šveices Konfederāciju par lauksaimniecības produktu tirdzniecību 11. pielikumu
   (2008/979/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 37. un 133. pantu, un 152. panta 4. punkta b) apakšpunktu saistībā ar 300. panta 2. punkta pirmo daļu,
   ņemot vērā Komisijas priekšlikumu,
   tā kā:

               (1)

               Padome 2004. gada 25. oktobrī pilnvaroja Komisiju uzsākt sarunas ar Šveices Konfederāciju par Nolīguma starp Eiropas Kopienu un Šveices Konfederāciju par lauksaimniecības produktu tirdzniecību noteikumu atjaunināšanu un pielāgošanu.

               (2)

               Kopiena un Šveices Konfederācija ir apspriedušas Nolīgumu, ar ko groza minētā nolīguma 11. pielikumu.

               (3)

               Nolīgums starp Eiropas Kopienu un Šveices Konfederāciju, ar ko groza Nolīguma starp Eiropas Kopienu un Šveices Konfederāciju par lauksaimniecības produktu tirdzniecību 11. pielikumu būtu jāparaksta un no 2009. gada 1. janvāra jāpiemēro provizoriski, kamēr nav pabeigtas procedūras tā oficiālai noslēgšanai,

         IR NOLĒMUSI ŠĀDI.
   1. pants
   Ar šo Kopienas vārdā tiek apstiprināta Nolīguma starp Eiropas Kopienu un Šveices Konfederāciju, ar ko groza Nolīguma starp Eiropas Kopienu un Šveices Konfederāciju par lauksaimniecības produktu tirdzniecību 11. pielikumu, un tā Nobeiguma akta parakstīšana, ņemot vērā minētā nolīguma noslēgšanu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kam ir tiesības Kopienas vārdā parakstīt nolīgumu un tā Nobeiguma aktu, ņemot vērā nolīguma noslēgšanu.
   3. pants
   Sākot no 2009. gada 1. janvāra nolīgumu piemēro provizoriski saskaņā ar tā 2. pantu, kamēr tiek pabeigtas tā noslēgšanai vajadzīgās procedūras.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2008. gada 18. decembrī

            Padomes vārdā —

            priekšsēdētājs

         M. BARNIER

   NOBEIGUMA AKTS
   EIROPAS KOPIENAS,
   no vienas puses, un
   ŠVEICES KONFEDERĀCIJAS
   no otras puses,
   pilnvarotie,
   sapulcējušies Parīzē divtūkstoš astotā gada divdesmit trešajā decembrī, lai parakstītu Nolīgumu starp Eiropas Kopienu un Šveices Konfederāciju, ar ko groza Nolīgumu starp Eiropas Kopienu un Šveices Konfederāciju par lauksaimniecības produktu tirdzniecību, ir pieņēmuši turpmāk minēto Šveices deklarāciju, kas pievienota šim nobeiguma aktam:

               —

               Šveices deklarācija par tādu dzīvnieku gaļas importu, kuru barībā kā dzīvnieku augšanas stimulatori ir izmantoti hormoni.

      Съставен в Париж на двадесет и трети декември две хиляди и осма година.
      Hecho en París, el veintitrés de diciembre de dos mil ocho.
      V Paříži dne dvacátého třetího prosince dva tisíce osm.
      Udfærdiget i Paris, den treogtyvende december to tusind og otte
      Geschehen zu Paris am dreiundzwanzigsten Dezember zweitausendacht.
      Sõlmitud kahekümne kolmandal detsembril kahe tuhande kaheksandal aastal Pariisis.
      Έγινε στο Παρίσι, στις είκοσι τρεις Δεκεμβρίου δύο χιλιάδες οκτώ.
      Done at Paris, on the twenty-third day of December in the year two thousand and eight.
      Fait à Paris, le vingt-trois décembre deux mil huit.
      Fatto a Parigi, addì ventitré di dicembre duemilaotto
      Parīzē, divtūkstoš astotā gada divdesmit trešajā decembrī.
      Priimta Paryžiuje du tūkstančiai aštuntųjų metų gruodžio dvidešimt trečią dieną.
      Kelt Párizsban, a kétezer-nyolcadik év december havának huszonharmadik napján.
      Magħmul f'Pariġi, fit-tlieta u għoxrin jum ta' Diċembru elfejn u tmienja.
      Gedaan te Parijs op drieëntwintig december tweeduizendacht.
      Sporządzono w Paryżu dnia dwudziestego trzeciego grudnia dwa tysiące ósmego roku.
      Feito em Paris, aos vinte e três de Dezembro de dois mil e oito.
      Încheiat la Paris, la douăzeci și trei decembrie două mii opt.
      V Paríži dvadsiateho tretieho decembra dvetisícosem
      Sestavljeno v Parizu, triindvajsetega decembra leta dva tisoč osem.
      Tehty Pariisissa kahdentenakymmenentenäkolmantena päivänä joulukuuta vuonna kaksituhattakahdeksan.
      Undertecknat i Paris den tjugotredje december tjugohundraåtta.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vārdā
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         a Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

   ŠVEICES DEKLARĀCIJA
   par tādu dzīvnieku gaļas importu, kuru barībā kā dzīvnieku augšanas stimulatori ir izmantoti hormoni
   Šveice paziņo, ka tā pienācīgi ņems vērā galīgo lēmumu, ko Pasaules Tirdzniecības organizācija (PTO) pieņems attiecībā uz iespēju aizliegt tādu dzīvnieku gaļas importu, kuru barībā kā dzīvnieku augšanas stimulatori ir izmantoti hormoni, un ka tā attiecīgi atkārtoti pārskatīs savus noteikumus par gaļas importu no valstīm, kurās nav aizliegts kā dzīvnieku augšanas stimulatorus izmantot hormonus, un vajadzības gadījumā piemēros Kopienas noteikumus minētajā jomā.
    ---documentbreak---

               31.12.2008

               LV

               Eiropas Savienības Oficiālais Vēstnesis

               L 352/24

         NOLĪGUMS
   starp Eiropas Kopienu un Šveices Konfederāciju, ar ko groza Nolīguma starp Eiropas Kopienu un Šveices Konfederāciju par lauksaimniecības produktu tirdzniecību 11. pielikumu
   EIROPAS KOPIENA,
   turpmāk “Kopiena”,
   un
   ŠVEICES KONFEDERĀCIJA,
   turpmāk “Šveice”,
   turpmāk kopā “Puses”,
   tā kā:

               (1)

               Eiropas Kopienas un Šveices Konfederācijas 1999. gada 21. jūnija Nolīgums par tirdzniecību ar lauksaimniecības produktiem, turpmāk “nolīgums”, stājās spēkā 2002. gada 1. jūnijā.

               (2)

               Nolīguma 11. pielikums attiecas uz dzīvnieku veselību un zootehniskiem pasākumiem, kas piemērojami dzīvu dzīvnieku un dzīvnieku izcelsmes produktu tirdzniecībā, turpmāk “11. pielikums”.

               (3)

               Šveice ir apņēmusies tiesību aktos iekļaut Eiropas Parlamenta un Padomes Regulas (EK) Nr. 998/2003 (2003. gada 26. maijs) par dzīvnieku veselības prasībām, kas piemērojamas lolojumdzīvnieku nekomerciālai pārvietošanai, un ar kuru groza Padomes Direktīvu 92/65/EEK (1) noteikumus. Pusēm attiecīgi jāgroza nolīgums, lai ņemtu vērā tā darbības lauka paplašināšanos attiecībā uz lolojumdzīvnieku nekomerciālu pārvietošanu.

               (4)

               Šveice ir apņēmusies valsts tiesību aktos iekļaut Padomes Direktīvas 91/496/EEK (1991. gada 15. jūlijs), ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar ko groza Direktīvu 89/662/EEK, Direktīvu 90/425/EEK un Direktīvu 90/675/EEK (2), Direktīvas 97/78/EK (1997. gada 18. decembris), ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (3), Direktīvas 2002/99/EK (2002. gada 16. decembris), ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (4), Eiropas Parlamenta un Padomes Regulas (EK) Nr. 882/2004 (2004. gada 29. aprīlis) par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (5), noteikumus, kā arī visus noteikumus, kas pieņemti minēto dokumentu īstenošanai, lai kontrolētu importu Eiropas Savienībā no trešām valstīm, un tāpēc Pusēm attiecīgi ir jāpielāgo nolīguma noteikumi.

               (5)

               Ar attiecīgajiem tiesību aktiem veiktie grozījumi un pielāgojumi pārsniedz Apvienotās veterinārās komitejas pilnvaru jomu. Tāpēc ir jāatjaunina un jāgroza nolīguma 11. pielikums,

         IR VIENOJUŠĀS PAR TURPMĀKO.
   1. pants
   1)   Nolīguma 11. pielikuma 1. panta 1. punktā pievieno trešo ievilkumu:

               “—

               lolojumdzīvnieku nekomerciālu pārvietošanu.”;

         2)   nolīguma 11. pielikuma I sadaļas nosaukumu aizstāj ar šādu nosaukumu:

      “Tirdzniecība ar dzīviem dzīvniekiem, to spermu, olšūnām un embrijiem un lolojumdzīvnieku nekomerciāla pārvietošana”;

   3)   nolīguma 11. pielikuma I sadaļas 3. pantu aizstāj ar šādu pantu:

      “3. pants
      Ar šo Puses vienojas, ka tirdzniecība ar dzīviem dzīvniekiem, to spermu, olšūnām un embrijiem un lolojumdzīvnieku nekomerciāla pārvietošana veicama saskaņā ar tiesību aktiem, kas precizēti 2. papildinājumā. Minētos tiesību aktus piemēro, ievērojot minētajā papildinājumā noteiktos īpašos noteikumus.”;

   4)   nolīguma 11. pielikuma 15. pantu aizstāj ar šādu pantu:

      “15. pants
      Dzīvnieku izcelsmes produkti: robežkontrole un maksas
      Kontroli tirdzniecībā starp Kopienu un Šveici ar dzīvnieku izcelsmes produktiem veic saskaņā ar 10. papildinājuma noteikumiem.”.

   2. pants
   Šo nolīgumu Puses ratificē vai apstiprina saskaņā ar to iekšējām procedūrām.
   Puses viena otrai paziņo par šo procedūru pabeigšanu.
   Šo nolīgumu no 2009. gada 1. janvāra piemēro provizoriski, kamēr tiks pabeigtas minētās procedūras.
   Šis nolīgums stāsies spēkā nākamajā dienā pēc pēdējās paziņošanas.
   3. pants
   Šis nolīgums ir sagatavots divos oriģināleksemplāros angļu, bulgāru, čehu, dāņu, franču, grieķu, holandiešu, igauņu, itāļu, īru, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā, un visi teksti ir vienlīdz autentiski.

      To apliecinot, apakšā parakstījušies pilnvarotie ir parakstījuši šo nolīgumu.
      Съставен в Париж на двадесет и трети декември две хиляди и осма година.
      Hecho en París, el veintitrés de diciembre de dos mil ocho.
      V Paříži dne dvacátého třetího prosince dva tisíce osm.
      Udfærdiget i Paris, den treogtyvende december to tusind og otte
      Geschehen zu Paris am dreiundzwanzigsten Dezember zweitausendacht.
      Sõlmitud kahekümne kolmandal detsembril kahe tuhande kaheksandal aastal Pariisis.
      Έγινε στο Παρίσι, στις είκοσι τρεις Δεκεμβρίου δύο χιλιάδες οκτώ.
      Done at Paris, on the twenty-third day of December in the year two thousand and eight.
      Fait à Paris, le vingt-trois décembre deux mil huit.
      Fatto a Parigi, addì ventitré di dicembre duemilaotto
      Parīzē, divtūkstoš astotā gada divdesmit trešajā decembrī.
      Priimta Paryžiuje du tūkstančiai aštuntųjų metų gruodžio dvidešimt trečią dieną.
      Kelt Párizsban, a kétezer-nyolcadik év december havának huszonharmadik napján.
      Magħmul f'Pariġi, fit-tlieta u għoxrin jum ta' Diċembru elfejn u tmienja.
      Gedaan te Parijs op drieëntwintig december tweeduizendacht.
      Sporządzono w Paryżu dnia dwudziestego trzeciego grudnia dwa tysiące ósmego roku.
      Feito em Paris, aos vinte e três de Dezembro de dois mil e oito.
      Încheiat la Paris, la douăzeci și trei decembrie două mii opt.
      V Paríži dvadsiateho tretieho decembra dvetisícosem
      Sestavljeno v Parizu, triindvajsetega decembra leta dva tisoč osem.
      Tehty Pariisissa kahdentenakymmenentenäkolmantena päivänä joulukuuta vuonna kaksituhattakahdeksan.
      Undertecknat i Paris den tjugotredje december tjugohundraåtta.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vārdā
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         a Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

      (1)  OV L 146, 13.6.2003., 1. lpp.

      (2)  OV L 268, 24.9.1991., 56. lpp.

      (3)  OV L 24, 30.1.1998., 9. lpp.

      (4)  OV L 18, 23.1.2003., 11. lpp.

      (5)  OV L 165, 30.4.2004., 1. lpp.


title: 2007/418/EK: Komisijas Lēmums ( 2007. gada 14. jūnijs ), ar ko izveido Augsta līmeņa grupu ķīmiskās rūpniecības konkurētspējas jautājumos Eiropas Savienībā

text:
               16.6.2007

               LV

               Eiropas Savienības Oficiālais Vēstnesis

               L 156/34

      KOMISIJAS LĒMUMS

   (2007. gada 14. jūnijs),
   ar ko izveido Augsta līmeņa grupu ķīmiskās rūpniecības konkurētspējas jautājumos Eiropas Savienībā
   (2007/418/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   tā kā:

               (1)

               Ar Eiropas Kopienas dibināšanas līguma 157. panta 1. punktu Kopienai un dalībvalstīm ir uzticēts uzdevums nodrošināt, ka pastāv Kopienas rūpniecības konkurētspējai vajadzīgie apstākļi. Saskaņā ar 157. panta 2. punktu dalībvalstis saziņā ar Komisiju savā starpā apspriežas un vajadzības gadījumā koordinē rīcību. Komisija var nākt klajā ar dažādiem lietišķiem ierosinājumiem, lai veicinātu šādu koordināciju.

               (2)

               Komisijas paziņojumā “Kopienas Lisabonas programmas īstenošana – Politikas pamats ES apstrādes rūpniecības stiprināšanai – ceļā uz integrētāku pieeju rūpniecības politikai” (1) tika paziņots nodoms par Augsta līmeņa grupas izveidi, lai pārbaudītu, kā uzlabot Eiropas ķīmiskās rūpniecības konkurētspēju.

               (3)

               Tādēļ ir jāizveido ekspertu grupa ES ķīmiskās rūpniecības konkurētspējas jomā un jāformulē tās uzdevumi un struktūra.

               (4)

               Šīs grupas galvenais uzdevums ir ekonomikas un statistikas faktoru analīze, kuri nosaka straujas strukturālās izmaiņas ķīmiskajā rūpniecībā, kā arī pārējo faktoru analīze, kas ietekmē Eiropas ķīmiskās rūpniecības konkurētspēju. Ņemot vērā šo analīzi, Augsta līmeņa grupa formulē specifiskus nozares politikas ieteikumus ar mērķi sekmēt ķīmiskās rūpniecības konkurētspēju saskaņā ar ilgtspējīgas attīstības mērķi. Ņemot vērā to, ka Eiropas Parlamenta un Padomes Regula (EK) Nr. 1907/2006 (2), kas attiecas uz REACH, stājas spēkā vien 2007. gada 1. jūnijā un tās galvenos darbības noteikumus piemēros pēc 12 mēnešiem, nebūtu lietderīgi izskatīt jautājumus, kas ir tieši saistīti ar REACH.

               (5)

               Šī grupa jāveido no Komisijas, dalībvalstu, Eiropas Parlamenta un citu iesaistīto pušu pārstāvjiem, jo īpaši no ķīmiskās rūpniecības un pakārtoto lietotāju vidus, kā arī no pilsoniskās sabiedrības, inter alia, patērētāju, arodbiedrību, nevalstisko organizāciju un pētniecības/akadēmisko aprindu pārstāvjiem.

               (6)

               Neskarot Komisijas drošības noteikumus, kas izklāstīti Komisijas Lēmuma 2001/844/EK, EOTK, Euratom pielikumā, ir jāparedz noteikumi par to, kā grupas locekļi drīkst izpaust informāciju (3).

               (7)

               Personas datus par grupas locekļiem apstrādā saskaņā ar noteikumiem, kas izklāstīti Eiropas Parlamenta un Padomes 2000. gada 18. decembra Regulā (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (4).

               (8)

               Ir lietderīgi noteikt šā lēmuma piemērošanas termiņu. Komisija savlaicīgi apsvērs piemērošanas laika pagarināšanas lietderību,

         IR NOLĒMUSI ŠĀDI.
   1. pants
   Augsta līmeņa grupa ķīmiskās rūpniecības konkurētspējas jautājumos Eiropas Savienībā
   Augsta līmeņa grupa ķīmiskās rūpniecības konkurētspējas jautājumos Eiropas Savienībā, turpmāk tekstā – “grupa”, sāk darbu šā lēmuma pieņemšanas dienā.
   2. pants
   Uzdevumi
   1.   Grupa nodarbosies ar jautājumiem, kas nosaka Kopienas ķīmiskās rūpniecības konkurētspēju. Tās kompetencē būs šādi uzdevumi:

               a)

               veikt ekonomikas un statistikas faktoru analīzi, kuri nosaka straujas strukturālās izmaiņas ķīmiskajā rūpniecībā, kā arī pārējo faktoru analīzi, kas ietekmē Eiropas ķīmiskās rūpniecības konkurētspēju;

               b)

               palīdzēt Komisijai jautājumos saistībā ar ķīmiskās rūpniecības konkurētspēju;

               c)

               formulēt specifiskus nozares politikas ieteikumus Kopienas un valsts līmeņa politikas veidotājiem, nozares un pilsoniskās sabiedrības organizācijām.

         2.   Grupa neapspriedīs ar Regulu (EK) Nr. 1907/2006 tieši saistītos jautājumus, kas attiecas uz REACH, vai ar tās darbības novērtēšanu saistītos jautājumus.
   3. pants
   Apspriešanās
   1.   Komisija var apspriesties ar grupu jebkurā jautājumā, kas saistīts ar ES ķīmiskās rūpniecības konkurētspēju.
   2.   Ja konkrētajā jautājumā ir vēlams apspriesties ar grupu, tās priekšsēdētājs var par to informēt Komisiju.
   4. pants
   Locekļi un to iecelšana
   1.   Komisija par grupas locekļiem ieceļ kompetentus un atbildīgus augsta līmeņa speciālistus, kas saistīti ar Eiropas ķīmiskās rūpniecības konkurētspēju.
   2.   Grupā jāpiedalās (līdz 31 loceklim) Komisijas, Eiropas Parlamenta, dalībvalstu, rūpniecības un pilsoniskās sabiedrības aprindu pārstāvjiem.
   3.   Grupas locekļus ieceļ personiski, ņemot vērā viņu profesionālās spējas. Katrs grupas loceklis izvirza individuālu pārstāvi sagatavošanas apakšgrupai, turpmāk tekstā – “sagatavošanas apakšgrupa”.
   4.   Grupas locekļu pilnvaru laiks ir divi gadi, un tas ir atjaunojams. Grupas locekļi pilda savus pienākumus līdz brīdim, kad viņu vietā ieceļ citus locekļus saskaņā ar 5. punktu vai arī līdz savu pilnvaru beigām.
   5.   Locekļu vietā līdz to pilnvaru laika beigām var iecelt citus šādos gadījumos:

               a)

               ja loceklis atkāpjas no amata;

               b)

               ja loceklis vairs nespēj dot efektīvu ieguldījumu grupas apspriedēs;

               c)

               ja loceklis neatbilst Līguma 287. pantam;

         6.   Locekļu vārdus publicē Uzņēmējdarbības un rūpniecības ģenerāldirektorāta tīmekļa vietnē. Datus par darba grupas locekļu vārdiem iegūst, apstrādā un publicē saskaņā ar Regulas (EK) Nr. 45/2001 noteikumiem.
   5. pants
   Darbība
   1.   Grupu vada Komisija.
   2.   Sagatavošanas apakšgrupa gatavo diskusijas un grupas apstiprināšanai nododamos nostājas dokumentus un ieteikumus darbībām un/vai politikas pasākumu ieteikumiem; tā cieši sadarbojas ar Komisijas dienestiem, lai sagatavotu grupas sanāksmju darbu.
   3.   Vienojoties ar Komisiju, grupa var izveidot apakšgrupas konkrētu jautājumu izskatīšanai atbilstoši grupai noteiktajām pilnvarām. Minētās darba grupas likvidē, tiklīdz uzdevums ir īstenots.
   4.   Komisijas pārstāvis var pieaicināt ekspertus vai novērotājus ar īpašu kompetenci kādā darba kārtības jautājumā, lai tie piedalītos grupas darbā vai arī apakšgrupas vai īpašās grupas apspriedēs vai darbā, ja Komisija uzskata, ka tas ir vajadzīgs vai lietderīgi.
   5.   Ja Komisija uzskata, ka informācija, kas iegūta, piedaloties grupas vai apakšgrupas, vai īpašās grupas apspriedēs vai darbā, attiecas uz konfidenciāliem jautājumiem, šo informāciju nedrīkst izpaust.
   6.   Grupas, sagatavošanas apakšgrupas un citu apakšgrupu sanāksmes parasti notiek Komisijas telpās saskaņā ar Komisijas noteiktām procedūrām un grafiku. Sekretariāta pakalpojumus nodrošina Komisija. Grupas un tās apakšgrupu sanāksmēs var piedalīties citi ieinteresēti Komisijas ierēdņi.
   7.   Grupa pieņem reglamentu, pamatojoties uz Komisijas pieņemto standarta reglamentu.
   8.   Komisija var publicēt vai publiskot tīmeklī visus kopsavilkumus, secinājumus vai daļējus secinājumus vai grupas darba dokumentus attiecīgā dokumenta oriģinālvalodā. Sanāksmju vai starpposma ziņojumi būs pieejami minētajā tīmekļa vietnē. Noslēguma ziņojumu publicēs drīz pēc grupas noslēguma sanāksmes.
   6. pants
   Izdevumu atlīdzināšana
   Komisija grupas locekļiem, ekspertiem un novērotājiem atlīdzina ceļa izdevumus un vajadzības gadījumā uzturēšanās izdevumus saistībā ar grupas darbu atbilstīgi Komisijas noteikumiem par kompensācijām neatkarīgajiem ekspertiem.
   Grupas un apakšgrupu locekļi, eksperti un novērotāji nesaņem atlīdzību par sniegtajiem pakalpojumiem.
   Sanāksmju izdevumus atlīdzina, nepārsniedzot gada budžetu, ko grupai piešķīris atbildīgais Komisijas dienests.
   7. pants
   Piemērošana
   Šis lēmums stājas spēkā līdz dienai, kad apritēs divi gadi pēc tā pieņemšanas.

      Briselē, 2007. gada 14. jūnijā

            Komisijas vārdā —

            priekšsēdētāja vietnieks

         Günter VERHEUGEN

      (1)  COM(2005) 474, 2005. gada oktobris.

      (2)  OV L 396, 30.12.2006., 1. lpp., labots ar OV L 136, 29.5.2007., 3. lpp.

      (3)  OV L 317, 3.12.2001., 1. lpp. Lēmumā jaunākie grozījumi izdarīti ar Lēmumu 2006/548/EK, Euratom (OV L 215, 5.8.2006., 38. lpp.).

      (4)  OV L 8, 12.1.2001., 1. lpp.


title: Padomes Lēmums (2016. gada 12. jūlijs), ar ko atjauno Eiropas Profesionālās izglītības attīstības centra valdi

text:
               26.7.2016

               LV

               Eiropas Savienības Oficiālais Vēstnesis

               C 271/2

         PADOMES LĒMUMS
   (2016. gada 12. jūlijs),
   ar ko atjauno Eiropas Profesionālās izglītības attīstības centra valdi
   (2016/C 271/02)
   EIROPAS SAVIENĪBAS PADOME,
   ņemot vērā Padomes Regulu (EEK) Nr. 337/75 (1975. gada 10. februāris), ar ko izveido Eiropas Profesionālās izglītības attīstības centru, un jo īpaši tās 4. pantu (1),
   ņemot vērā Grieķijas valdības iesniegto kandidatūru,
   tā kā:

               (1)

               Padome ar 2015. gada 14. jūlija lēmumu (2) un 2015. gada 14. septembra lēmumu (3) iecēla Eiropas Profesionālās izglītības attīstības centra valdes locekļus uz laikposmu no 2015. gada 18. septembra līdz 2018. gada 17. septembrim.

               (2)

               Centra valdē ir atbrīvojusies Grieķijas locekļa vieta valdības pārstāvju kategorijā, Dimitrios CHASAPIS kungam atkāpjoties no amata.

               (3)

               Minētā centra valdes locekļi būtu jāieceļ uz atlikušo pilnvaru laiku, kas beidzas 2018. gada 17. septembrī,

         IR PIEŅĒMUSI ŠO LĒMUMU.
   1. pants
   Ar šo minētā persona tiek iecelta par Eiropas Profesionālās izglītības attīstības centra valdes locekli uz atlikušo pilnvaru laiku līdz 2018. gada 17. septembrim.
   VALDĪBAS PĀRSTĀVJI

               GRIEĶIJA

                  Pafsanias PAPAGEORGIOU kungs

         2. pants
   Šo lēmumu informācijas vajadzībām publicē Eiropas Savienības Oficiālajā Vēstnesī.

      Briselē, 2016. gada 12. jūlijā

            Padomes vārdā –

            priekšsēdētājs

         P. KAŽIMÍR

      (1)  OV L 39, 13.2.1975., 1. lpp.

      (2)  OV C 232, 16.7.2015., 2. lpp.

      (3)  OV C 305, 16.9.2015., 2. lpp.


title: Politikas un drošības komitejas Lēmums (KĀDP) 2015/1916 (2015. gada 20. oktobris), ar ko izveido Eiropas Savienības KDAP misijas Mali (EUCAP Sahel Mali) Atbalstītāju komiteju (EUCAP Sahel Mali/3/2015)

text:
               24.10.2015

               LV

               Eiropas Savienības Oficiālais Vēstnesis

               L 280/28

         POLITIKAS UN DROŠĪBAS KOMITEJAS LĒMUMS (KĀDP) 2015/1916
   (2015. gada 20. oktobris),
   ar ko izveido Eiropas Savienības KDAP misijas Mali (EUCAP Sahel Mali) Atbalstītāju komiteju (EUCAP Sahel Mali/3/2015)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2014/219/KĀDP (2014. gada 15. aprīlis) par Eiropas Savienības KDAP misiju Mali (EUCAP Sahel Mali) (1),
   tā kā:

               (1)

               Saskaņā ar Lēmuma 2014/219/KĀDP 10. panta 3. punktu Padome ir pilnvarojusi Politikas un drošības komiteju (“PDK”) pieņemt attiecīgus lēmumus, lai izveidotu EUCAP Sahel Mali Atbalstītāju komiteju.

               (2)

               Eiropadomes 2001. gada 15. un 16. jūnija Gēteborgas sanāksmes secinājumos ir noteikti pamatprincipi un kārtība trešo valstu ieguldījumiem policijas misijās. Padome 2002. gada 10. decembrī apstiprināja dokumentu “Apspriedes un nosacījumi ārpus ES esošo valstu ieguldījumam ES krīžu civilas pārvarēšanas operācijās”, ar ko vēl vairāk tiek pilnveidota kārtība trešo valstu dalībai krīžu civilas pārvarēšanas operācijās, tostarp attiecībā uz Atbalstītāju komitejas izveidi.

               (3)

               Atbalstītāju komitejai vajadzētu būt forumam, kurā ar ieguldījumu sniedzošām trešām valstīm varētu apspriest visas problēmas, kas saistītas ar EUCAP Sahel Mali ikdienas pārvaldību. PDK, kas īsteno EUCAP Sahel Mali politisko kontroli un stratēģisko vadību, būtu jāņem vērā Atbalstītāju komitejas paustie viedokļi,

         IR PIEŅĒMUSI ŠO LĒMUMU.
   1. pants
   Izveide
   1.   Ar šo izveido Eiropas Savienības KDAP misijas Mali (EUCAP Sahel Mali) Atbalstītāju komiteju.
   2.   Atbalstītāju komitejas pilnvaras ir noteiktas dokumentā “Apspriedes un nosacījumi ārpus ES esošo valstu ieguldījumam ES krīžu civilas pārvarēšanas operācijās”.
   2. pants
   Sastāvs
   1.   Atbalstītāju komitejas locekļi ir:

               a)

               visu dalībvalstu pārstāvji; un

               b)

               to trešo valstu pārstāvji, kuras piedalās EUCAP Sahel Mali un sniedz ieguldījumu.

         2.   Atbalstītāju komitejas sanāksmēs var piedalīties arī Eiropas Komisijas pārstāvis.
   3. pants
   Misijas vadītāja sniegta informācija
   Misijas vadītājs regulāri sūta informāciju Atbalstītāju komitejai.
   4. pants
   Priekšsēdētājs
   Atbalstītāju komiteju vada Savienības Augstais pārstāvis ārlietās un drošības politikas jautājumos vai viņa pārstāvis.
   5. pants
   Sanāksmes
   1.   Atbalstītāju komitejas sanāksmes regulāri sasauc tās priekšsēdētājs. Ja to prasa apstākļi, pēc priekšsēdētāja iniciatīvas vai kāda locekļa pieprasījuma var sasaukt ārkārtas sanāksmes.
   2.   Priekšsēdētājs iepriekš izsūta sanāksmes pagaidu darba kārtību un ar sanāksmi saistītos dokumentus. Priekšsēdētājs ir atbildīgs par to, lai informācija par Atbalstītāju komitejas diskusiju iznākumu tiktu nosūtīta PDK.
   6. pants
   Konfidencialitāte
   1.   Saskaņā ar Padomes Lēmumu 2013/488/ES (2) uz Atbalstītāju komitejas sanāksmēm un darbu attiecas Padomes drošības noteikumi. Konkrētāk, Atbalstītāju komitejas pārstāvjiem ir attiecīgas drošības pielaides.
   2.   Ja vien Atbalstītāju komiteja vienprātīgi nepieņem citu lēmumu, uz Atbalstītāju komitejas apspriedēm attiecas dienesta noslēpuma pienākums.
   7. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2015. gada 20. oktobrī

            Politikas un drošības komitejas vārdā –

            priekšsēdētājs

         W. STEVENS

      (1)  OV L 113, 16.4.2014., 21. lpp.

      (2)  Padomes Lēmums 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (OV L 274, 15.10.2013., 1. lpp.).


title: Padomes Lēmums ( 2009. gada 15. jūnijs ), ar ko ieceļ amatā Reģionu komitejas locekli no Spānijas un locekļa aizstājēju no Spānijas

text:
               17.6.2009

               LV

               Eiropas Savienības Oficiālais Vēstnesis

               C 137/2

      PADOMES LĒMUMS

   (2009. gada 15. jūnijs),
   ar ko ieceļ amatā Reģionu komitejas locekli no Spānijas un locekļa aizstājēju no Spānijas
   2009/C 137/02
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Spānijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Emilio PÉREZ TOURIŇO kunga pilnvaru termiņa beigām ir atbrīvojusies Reģionu komitejas locekļa vieta. Pēc Julio César FERNÁNDEZ MATO kunga pilnvaru termiņa beigām atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2010. gada 25. janvārim, Reģionu komitejā tiek iecelts:

               a)

               par locekli:

                           —

                           Alberto NUŇEZ FEIJOO kungs, Presidente de la Xunta de Galicia, Galīcija,

                     un

               b)

               par locekļa aizstājēju:

                           —

                           Jesús GAMALLO ALLER kungs, Director General de Relaciones Exteriores y con la Unión Europea, Galīcija,

         2. pants
   Šis lēmums stājas spēkā tā pieņemšanas dienā.

      Luksemburgā, 2009. gada 15. jūnijā

            Padomes vārdā —

            priekšsēdētājs

         J. ŠEBESTA

      (1)  OV L 56, 25.2.2006., 75. lpp.


title: 2009/433/EK: Padomes Lēmums ( 2009. gada 5. maijs ) par Kopienas pievienošanos Apvienoto Nāciju Organizācijas Eiropas Ekonomikas komisijas Noteikumiem Nr. 61 par vienotiem noteikumiem kravas automobiļu apstiprināšanai attiecībā uz to ārējiem izvirzījumiem uz priekšu no kabīnes aizmugurējā paneļa

text:
               9.6.2009

               LV

               Eiropas Savienības Oficiālais Vēstnesis

               L 144/24

      PADOMES LĒMUMS

   (2009. gada 5. maijs)
   par Kopienas pievienošanos Apvienoto Nāciju Organizācijas Eiropas Ekonomikas komisijas Noteikumiem Nr. 61 par vienotiem noteikumiem kravas automobiļu apstiprināšanai attiecībā uz to ārējiem izvirzījumiem uz priekšu no kabīnes aizmugurējā paneļa
   (2009/433/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Padomes Lēmumu 97/836/EK (1997. gada 27. novembris) par Eiropas Kopienas pievienošanos ANO Eiropas Ekonomikas komisijas Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“Pārskatītais 1958. gada Nolīgums”) (1), un jo īpaši tā 3. panta 3. punktu un 4. panta 2. punkta otro ievilkumu,
   ņemot vērā Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Standarta prasības, kas noteiktas Apvienoto Nāciju Organizācijas Eiropas Ekonomikas komisijas Noteikumos Nr. 61 par vienotiem noteikumiem kravas automobiļu apstiprināšanai attiecībā uz to ārējiem izvirzījumiem uz priekšu no kabīnes aizmugurējā paneļa (“Noteikumi Nr. 61”), ir paredzētas tam, lai novērstu tehniskos šķēršļus mehānisko transportlīdzekļu tirdzniecībai starp līgumslēdzējām pusēm un nodrošinātu to, ka šādi transportlīdzekļi garantē augstu drošības un aizsardzības līmeni.

               (2)

               Noteikumi Nr. 61 ir izziņoti līgumslēdzējām pusēm un ir stājušies spēkā attiecībā uz visām līgumslēdzējām pusēm, kuras par saviem iebildumiem nav paziņojušas līdz Noteikumos Nr. 61 norādītajai dienai vai dienām, jo tie tiek pievienoti pārskatītajam 1958. gada nolīgumam.

               (3)

               Noteikumi Nr. 61 būtu jāiekļauj mehānisko transportlīdzekļu apstiprināšanas sistēmā, tādējādi tos pievienojot spēkā esošajiem Kopienas tiesību aktiem,

         IR NOLĒMUSI ŠĀDI.
   1. pants
   1.   Eiropas Kopiena pievienojas Apvienoto Nāciju Organizācijas Eiropas Ekonomikas komisijas Noteikumiem Nr. 61 par vienotiem noteikumiem kravas automobiļu apstiprināšanai attiecībā uz to ārējiem izvirzījumiem uz priekšu no kabīnes aizmugurējā paneļa.
   2.   Noteikumu teksts ir pievienots šim lēmumam (2).
   2. pants
   Saskaņā ar 35. un 36. pantu Eiropas Parlamenta un Padomes Direktīvā 2007/46/EK (2007. gada 5. septembris), ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (3), tiek atzīts, ka Apvienoto Nāciju Organizācijas Eiropas Ekonomikas komisijas Noteikumu Nr. 61 prasības ir ekvivalentas prasībām, kas noteiktas Padomes Direktīvā 92/114/EEK (1992. gada 17. decembris) par ārējiem izvirzījumiem N kategorijas mehāniskajos transportlīdzekļos uz priekšu no kabīnes aizmugurējā paneļa (4).

      Briselē, 2009. gada 5. maijā

            Padomes vārdā —

            priekšsēdētājs

         M. KALOUSEK

      (1)  OV L 346, 17.12.1997., 78. lpp.

      (2)  Šos noteikumus vēlāk publicēs Oficiālajā Vēstnesī.

      (3)  OV L 263, 9.10.2007., 1. lpp.

      (4)  OV L 409, 31.12.1992., 17. lpp.


title: 2009/448/EK: Padomes Lēmums ( 2009. gada 28. maijs ), ar ko attiecībā uz De Nederlandsche Bank ārējo revidentu groza Lēmumu 1999/70/EK par dalībvalstu centrālo banku ārējiem revidentiem

text:
               12.6.2009

               LV

               Eiropas Savienības Oficiālais Vēstnesis

               L 149/64

      PADOMES LĒMUMS

   (2009. gada 28. maijs),
   ar ko attiecībā uz De Nederlandsche Bank ārējo revidentu groza Lēmumu 1999/70/EK par dalībvalstu centrālo banku ārējiem revidentiem
   (2009/448/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumam pievienoto Protokolu par Eiropas Centrālo banku sistēmas Statūtiem un Eiropas Centrālās bankas Statūtiem un jo īpaši tā 27.1. pantu,
   ņemot vērā Eiropas Centrālās bankas Ieteikumu ECB/2009/8 (2009. gada 3. aprīlis) Eiropas Savienības Padomei par De Nederlandsche Bank ārējo revidentu (1),
   tā kā:

               (1)

               Eiropas Centrālās bankas (ECB) un Eurosistēmas valstu centrālo banku pārskatus jārevidē neatkarīgiem ārējiem revidentiem, kurus ieteikusi ECB Padome un apstiprinājusi Eiropas Savienības Padome.

               (2)

               2005. gada 12. jūlijā par De Nederlandsche Bank ārējo revidentu uz nenoteiktu laikposmu no 2005. gada apstiprināja reģistrētu grāmatvedi un Pricewaterhouse Coopers Accountants N.V. valdes priekšsēdētāju Josephus Andreas Nijhuis kungu, kas darbojas savā vārdā, ar nosacījumu, ka minēto laikposmu katru gadu no jauna apstiprina.

               (3)

                  Nijhuis kungs atkāpās no amata Pricewaterhouse Coopers Accountants N.V. no 2008. gada 1.oktobra, un tādēļ ir jāieceļ jauns revidents.

               (4)

                  De Nederlandsche Bank par tās ārējo revidentu laikposmam no 2008. finanšu gada līdz 2011. finanšu gadam ir izvēlējusies Pricewaterhouse Coopers Accountants N.V.

               (5)

               ECB Padome ir ieteikusi par De Nederlandsche Bank ārējo revidentu laikposmam no 2008. finanšu gada līdz 2011. finanšu gadam iecelt Pricewaterhouse Coopers Accountants N.V.

               (6)

               Ir lietderīgi ievērot ECB Padomes ieteikumu un atbilstīgi grozīt Lēmumu 1999/70/EK (2),

         IR PIEŅĒMUSI ŠO LĒMUMU.
   1. pants
   Lēmuma 1999/70/EK 1. panta 8. punktu aizstāj ar šādu punktu:

      “8.   Par De Nederlandsche Bank ārējo revidentu laikposmam no 2008. finanšu gada līdz 2011. finanšu gadam apstiprina Pricewaterhouse Coopers Accountants N.V.”.

   2. pants
   Šo lēmumu dara zināmu ECB.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2009. gada 28. maijā

            Padomes vārdā —

            priekšsēdētājs

         V. TOŠOVSKÝ

      (1)  OV C 93, 22.4.2009., 1. lpp.

      (2)  OV L 22, 29.1.1999., 69. lpp.


title: Padomes Lēmums (2004. gada 26. aprīlis), ar ko groza Lēmumu 2002/668/Euratom ar nolūku pielāgot bāzes finansējumu, lai ņemtu vērā Eiropas Savienības paplašināšanos

text:
Svarīgs juridisks paziņojums

|

32004D0444

Oficiālais Vēstnesis L 127 , 29/04/2004 Lpp. 0112 - 0113

		Padomes Lēmums(2004. gada 26. aprīlis),ar ko groza Lēmumu 2002/668/Euratom ar nolūku pielāgot bāzes finansējumu, lai ņemtu vērā Eiropas Savienības paplašināšanos(2004/444/Euratom)EIROPAS SAVIENĪBAS PADOME,ņemot vērā Eiropas Atomenerģijas kopienas dibināšanas līgumu, un jo īpaši tā 7. pantu,ņemot vērā Komisijas priekšlikumu,ņemot vērā Eiropas Parlamenta atzinumu [1],tā kā:(1) Lai ņemtu vērā Eiropas Savienības paplašināšanos, jāpielāgo bāzes finansējums, kas noteikts Padomes 2002. gada 3. jūnija Lēmumā 2002/668/Euratom par Eiropas Atomenerģijas kopienas (Euratom) sesto pamatprogrammu par kodolpētniecību un apmācības pasākumiem, kas arī veicina Eiropas Pētniecības telpas izveidošanu (2002. – 2006.) [2].(2) Pamatprogrammas bāzes finansējums jāpalielina un papildu apropriācijas jāsadala lineārā veidā pamatprogrammas pasākumu starpā; linearitātes princips arī jāpiemēro visu pamatprogrammas pasākumu realizācijai saskaņā ar Lēmuma 2002/668/Euratom 4. pantu,IR PIEŅĒMUSI ŠO LĒMUMU.Vienīgais pantsLēmumu 2002/668/Euratom groza šādi.1. Lēmuma 2. panta 1. punktu aizstāj ar šādu:"1. Sestās pamatprogrammas īstenošanai paredzētais bāzes finansējums laika posmam no 2002. gada līdz 2006. gadam ir 1352 miljoni eiro. Katra pasākuma finansējuma īpatsvars ir noteikts II pielikumā."2. Lēmuma II pielikumu aizstāj ar šā lēmuma pielikuma tekstu.Luksemburgā, 2004. gada 26. aprīlīPadomes vārdā —priekšsēdētājsJ. Walsh[1] Atzinums sniegts 2004. gada 9. martā (Oficiālajā Vēstnesī vēl nav publicēts).[2] OV L 232, 29.8.2002., 34. lpp.--------------------------------------------------PIELIKUMS"II PIELIKUMSKOPĒJĀ MAKSIMĀLĀ SUMMA, ATTIECĪGĀS DAĻAS UN PAREDZAMAIS SADALĪJUMS(miljoni EUR) |1.Zinātniskās izpētes jomu prioritārās nozares | | 978 |1.1.Vadāma kodolsintēze | 824 | |1.2.Radioaktīvo atkritumu apsaimniekošana | 99 | |1.3.Aizsardzība pret radiāciju | 55 | |2.Citi pasākumi kodoltehnoloģiju un kodoldrošības jomās | 55 |3.Kopīgā pētniecības centra (KPC) kodoldarbības | 319 |Kopā | 1352 |"--------------------------------------------------


title: Padomes Lēmums (1997. gada 21. maijs), par Nolīgumu starp Eiropas Kopienu un Amerikas Savienotajām Valstīm par prekursoriem un ķīmiskām vielām, ko bieži izmanto nelikumīgai narkotiku vai psihotropo vielu ražošanai

text:
Svarīgs juridisks paziņojums

|

31997D0389

Oficiālais Vēstnesis L 164 , 21/06/1997 Lpp. 0022 - 0023

		Padomes Lēmums(1997. gada 21. maijs),par Nolīgumu starp Eiropas Kopienu un Amerikas Savienotajām Valstīm par prekursoriem un ķīmiskām vielām, ko bieži izmanto nelikumīgai narkotiku vai psihotropo vielu ražošanai(97/389/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 113. pantu saistībā ar 228. panta 2. punkta pirmo teikumu un 228. panta 4. punktu,ņemot vērā Komisijas priekšlikumu,tā kā 1995. gada 25. septembrī Padome pilnvaroja Komisiju Kopienas vārdā slēgt nolīgumus ar Amerikas valstu organizācijas dalībvalstīm (OAS) par prekursoru un ķīmisko vielu kontroli;tā kā Transatlantijas darba kārtībā kā prioritāte ES-ASV attiecībās ir atzīta nolīguma slēgšana par narkotiku prekursoriem, kas nodrošinātu īpašu konsultāciju mehānismu pirms nosūtīšanas;tā kā Komisija, pamatojoties uz šo pilnvaru un Transatlantijas darba kārtības noteikumiem, pabeidza sarunas ar Amerikas Savienotajām Valstīm 1997. gada 11. aprīlī;tā kā Padome pilnvaro Komisiju, konsultējoties ar īpašu Padomes ieceltu komiteju, lai apstiprinātu labojumus Kopienas vārdā, ja nolīgums paredz, ka tos pieņems kopējā turpmākā darba grupa; tā kā šādas pilnvaras ir jāierobežo līdz nolīguma pielikumu labojumiem, ciktāl tie attiecas uz vielām, kuras jau ir iekļautas Kopienas tiesību aktos par prekursoriem un ķīmiskām vielām;tā kā šis nolīgums ir jāapstiprina,IR PIEŅĒMUSI ŠO LĒMUMU.1. pantsNolīgums starp Eiropas Kopienu un Amerikas Savienotajām Valstīm par prekursoriem un ķīmiskām vielām, ko bieži izmanto nelikumīgai narkotiku vai psihotropo vielu ražošanai, ir jāapstiprina Kopienas vārdā.Nolīguma teksts ir pievienots šim lēmumam.2. pants1. Nolīguma 11. pantā noteiktajā kopējā turpmākā darba grupā Kopienu pārstāv Komisija un dalībvalstu pārstāvji.2. Komisija ir pilnvarota Kopienas vārdā apstiprināt labojumus nolīguma pielikumos, ko pieņēmusi kopējā turpmākā darba grupa nolīguma 12. pantā noteiktajā kārtībā.Komisijai palīdz īpaša komiteja, ko ieceļ Padome.3. Pilnvaru, kas minēta 2. punktā, ierobežo tām vielām, uz kurām jau attiecas attiecīgie Kopienas tiesību akti par narkotisko vielu prekursoriem un ķīmiskajām vielām.3. pantsPadomes priekšsēdētājam piešķir tiesības izraudzīties personu, kas ir pilnvarota parakstīt nolīgumu, lai tas kļūtu saistošs Kopienai [1].Šo lēmumu publicē Eiropas Kopienu Oficiālajā Vēstnesī.Briselē, 1997. gada 21. maijāPadomes vārdā —priekšsēdētājsM. Patijn[1] Sk. šā "Oficiālā Vēstneša" 35. lpp.--------------------------------------------------


title: Padomes Lēmums (2003. gada 8. aprīlis) attiecībā uz Amerikas Savienoto Valstu valdības un Eiropas Kopienas Nolīguma par biroja iekārtu energoefektivitātes marķēšanas programmu koordinēšanu noslēgšanu Eiropas Kopienas vārdā

text:
Svarīgs juridisks paziņojums

|

32003D0269

Oficiālais Vēstnesis L 099 , 17/04/2003 Lpp. 0047 - 0048

		Padomes Lēmums(2003. gada 8. aprīlis)attiecībā uz Amerikas Savienoto Valstu valdības un Eiropas Kopienas Nolīguma par biroja iekārtu energoefektivitātes marķēšanas programmu koordinēšanu noslēgšanu Eiropas Kopienas vārdā(2003/269/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 3. punktu,ņemot vērā Komisijas priekšlikumu [1],ņemot vērā Eiropas Parlamenta atzinumu,tā kā:(1) Jānosaka attiecīgas Kopienas iekšējās procedūras, lai nodrošinātu pareizu darbību Nolīgumam starp Amerikas Savienoto Valstu valdību un Eiropas Kopienu par biroja iekārtu energoefektivitātes marķēšanas programmu koordinēšanu, kas parakstīts Vašingtonā 2000. gada 19. decembrī [2]. Komisijai jāpiešķir pilnvaras veikt dažus tehniskus grozījumus Nolīgumā un pieņemt dažus lēmumus attiecībā uz tā īstenošanu, un tai palīdz īpašā komiteja, ko ieceļ Padome. Visos pārējos gadījumos lēmums jāpieņem saskaņā ar parastajām procedūrām.(2) Īstenošanas pārskatīšana tiek uzticēta tehniskajai komisijai, kas izveidota ar šo nolīgumu.(3) Katra puse ieceļ pārvaldības struktūru. Kopiena par tās pārvaldības struktūru ir iecēlusi Komisiju. Puses, savstarpēji vienojoties, var grozīt Nolīgumu un pielikumus, kā arī pievienot jaunus pielikumus.(4) Eiropas Kopienu Tiesa [3] ir anulējusi Padomes 2001. gada 14. maija Lēmumu 2001/469/EK attiecībā uz Amerikas Savienoto Valstu valdības un Eiropas Kopienas Nolīguma par biroja iekārtu energoefektivitātes marķēšanas programmu koordinēšanu noslēgšanu Eiropas Kopienas vārdā [4], kas tādēļ ir jāaizstāj.(5) Minētais nolīgums ir jāapstiprina,IR PIEŅĒMUSI ŠO LĒMUMU.1. pantsAr šo Kopienas vārdā apstiprina Amerikas Savienoto Valstu valdības un Eiropas Kopienas Nolīgumu par biroja iekārtu energoefektivitātes marķēšanas programmu koordinēšanu, tostarp tā pielikumus.Nolīguma un tā pielikumu teksts ir pievienots šim lēmumam [5].2. pantsPadomes priekšsēdētājs Kopienas vārdā rakstiski sniedz Nolīguma XII panta 1. punktā paredzēto paziņojumu.3. pants1. Komisija pārstāv Kopienu tehniskā komisijā, kas paredzēta Nolīguma VI pantā, un Komisijai palīdz īpašā komiteja, ko ieceļ Padome. Komisija, apspriedusies ar īpašo komiteju, izskata jautājumus saistībā ar saziņu, sadarbību, īstenošanas pārskatu un paziņojumiem, kas minēti Nolīguma V panta 5. punktā, VI panta 1. un 2. punktā un VIII panta 4. punktā.2. Lai formulētu Kopienas nostāju attiecībā uz grozījumiem specifikācijās un biroja iekārtu sarakstā Nolīguma C pielikumā, Komisija ņem vērā jebkuru atzinumu, ko sniedz Eiropas Kopienas Energy Star padome, kas minēta Eiropas Parlamenta un Padomes 2001. gada 6. novembra Regulas (EK) Nr. 2422/2001/EK par Kopienas biroja iekārtu energoefektivitātes marķēšanas programmu [6] 8. un 11. pantā.3. Komisija pēc apspriešanās ar 1. pantā minēto īpašo komiteju nosaka nostāju, kas Kopienai jāieņem attiecībā uz lēmumiem, kuri jāpieņem pārvaldības organizācijām par grozījumiem biroja iekārtu tehniskās specifikācijās, kas uzskaitītas Nolīguma C pielikumā.4. Visos pārējos gadījumos Padome pēc Komisijas priekšlikuma saskaņā ar Līguma 300. pantu nosaka Kopienas nostāju attiecībā uz lēmumiem, kas jāpieņem pārvaldības organizācijām vai pusēm.Luksemburgā, 2003. gada 8. aprīlīPadomes vārdā —priekšsēdētājsG. Drys[1] OV C 274 E, 28.9.1999., 16. lpp.[2] OV L 172, 26.6.2001., 3. lpp.[3] 2002. gada 12. decembra spriedums Lietā C-281/01, Eiropas Kopienu Komisija pret Eiropas Savienības Padomi (OV C 31, 8.2.2003., 3. lpp.).[4] OV L 172, 26.6.2001., 1. lpp.[5] OV L 172, 26.6.2001., 3. lpp.[6] OV L 332, 15.12.2001., 1. lpp.--------------------------------------------------


title: Politikas un drošības komitejas Lēmums EULEX/2/2008 ( 2008. gada 22. aprīlis ) par Eiropas Savienības Tiesiskuma misijas Kosovā ( EULEX KOSOVO ) Ieguldītāju komitejas izveidi

text:
               6.5.2008

               LV

               Eiropas Savienības Oficiālais Vēstnesis

               L 118/33

      POLITIKAS UN DROŠĪBAS KOMITEJAS LĒMUMS EULEX/2/2008
   (2008. gada 22. aprīlis)
   par Eiropas Savienības Tiesiskuma misijas Kosovā (EULEX KOSOVO) Ieguldītāju komitejas izveidi
   (2008/356/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 25. panta trešo daļu,
   ņemot vērā Padomes Vienoto rīcību 2008/124/KĀDP (2008. gada 4. februāris) par Eiropas Savienības Tiesiskuma misiju Kosovā (1) (EULEX KOSOVO) un jo īpaši tās 13. panta 3. punktu,
   tā kā:

               (1)

               Saskaņā ar Vienotās rīcības 2008/124/KĀDP 13. panta 3. punktu Padome ir pilnvarojusi Politikas un drošības komiteju (PDK) pieņemt attiecīgus lēmumus, lai izveidotu Eiropas Savienības Tiesiskuma misijas Kosovā (EULEX KOSOVO) Ieguldītāju komiteju.

               (2)

               Eiropadomes secinājumos 2001. gada 15. un 16. jūnijā Gēteborgā noteica galvenos principus un nosacījumus trešo valstu ieguldījumiem policijas misijās. Padome 2002. gada 10. decembrī apstiprināja dokumentu “Apspriedes un nosacījumi ārpus ES esošo valstu ieguldījumam ES krīžu civilas pārvarēšanas operācijās”, ar ko pilnveidoja kārtību trešo valstu dalībai krīžu civilas pārvarēšanas operācijās, tostarp attiecībā uz Ieguldītāju komitejas izveidi.

               (3)

                  EULEX KOSOVO Ieguldītāju komitejai būs galvenā loma misijas ikdienas vadībā. Tā būs pamatforums visu problēmu apspriešanai, kas saistītas ar misijas ikdienas vadību. Politikas un drošības komitejai, kas īsteno misijas politisko kontroli un stratēģisko virzību, ir jāņem vērā Ieguldītāju komitejas viedokļi,

         IR NOLĒMUSI ŠĀDI.
   1. pants
   Izveide
   Ar šo izveido EULEX KOSOVO Ieguldītāju komiteju (IK).
   2. pants
   Funkcijas
   1.   IK var paust viedokļus, kurus PDK, kas īsteno misijas politisko kontroli un stratēģisko virzību, ņem vērā.
   2.   IK kompetence ir izklāstīta dokumentā “Apspriedes un nosacījumi ārpus ES esošo valstu ieguldījumam ES krīžu civilas pārvarēšanas operācijās”.
   3. pants
   Sastāvs
   1.   Visas ES dalībvalstis ir tiesīgas piedalīties IK apspriedēs, bet tikai ieguldītājas valstis piedalās EULEX KOSOVO ikdienas vadībā. EULEX KOSOVO iesaistīto trešo valstu pārstāvji var piedalīties IK sanāksmēs. Eiropas Komisijas pārstāvis arī var piedalīties IK sanāksmēs.
   2.   IK regulāri saņem informāciju no misijas vadītāja.
   4. pants
   Priekšsēdētājs

      EULEX KOSOVO saskaņā ar dokumentu “Apspriedes un nosacījumi ārpus ES esošo valstu ieguldījumam ES krīžu civilas pārvarēšanas operācijās” IK vadīs ģenerālsekretāra/augstā pārstāvja pārstāvis ciešā sadarbībā ar prezidentvalsti.
   5. pants
   Sanāksmes
   1.   IK sanāksmes regulāri sasauc tās priekšsēdētājs. Ja to prasa apstākļi, pēc priekšsēdētāja ierosmes vai iesaistītās valsts pārstāvja pieprasījuma var sasaukt ārkārtas sanāksmes.
   2.   Priekšsēdētājs laikus izsūta provizorisku sanāksmes darba kārtību un ar to saistītos dokumentus. Priekšsēdētājs ir atbildīgs par to, lai informāciju par IK apspriežu iznākumu nosūtītu PDK.
   6. pants
   Konfidencialitāte
   1.   Uz IK sanāksmēm un darbu attiecas Padomes drošības reglaments. Konkrēti, IK pārstāvjiem ir attiecīga drošības pielaide.
   2.   Uz IK apspriedēm attiecas pienākums glabāt dienesta noslēpumu.
   7. pants
   Stāšanās spēkā
   Šis lēmums stājas spēkā tā pieņemšanas dienā.

      Briselē, 2008. gada 22. aprīlī

            Politikas un drošības komitejas vārdā —

            priekšsēdētājs

         M. IPAVIC

      (1)  OV L 42, 16.2.2008., 92. lpp.


title: 2009/340/EK: Padomes Lēmums ( 2009. gada 16. marts ), ar ko ieceļ amatā Reģionu komitejas locekli un locekļa aizstājēju no Zviedrijas

text:
               24.4.2009

               LV

               Eiropas Savienības Oficiālais Vēstnesis

               L 104/33

      PADOMES LĒMUMS

   (2009. gada 16. marts),
   ar ko ieceļ amatā Reģionu komitejas locekli un locekļa aizstājēju no Zviedrijas
   (2009/340/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Zviedrijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Ann BESKOW kundzes atkāpšanās ir atbrīvojusies Reģionu komitejas locekļa vieta. Pēc Yoomi RENSTRÖM kundzes iecelšanas Reģionu komitejas locekļa amatā ir atbrīvojusies Reģionu komitejas locekļa aizstājēja vieta,

         IR NOLĒMUSI ŠĀDI.
   1. pants
   Ar šo uz atlikušo pilnvaru laiku, proti, līdz 2010. gada 25. janvārim, Reģionu komitejā tiek iecelti:

               a)

               par locekli:

                           —

                              Yoomi RENSTRÖM kundze, Ovanåker kommun (mandāta maiņa),

                     un

               b)

               par locekļa aizstājēju:

                           —

                              Ewa LINDSTRAND kundze, Ledamot i kommunfullmäktige, Timrå kommun.

         2. pants
   Šis lēmums stājas spēkā tā pieņemšanas dienā.

      Briselē, 2009. gada 16. martā

            Padomes vārdā —

            priekšsēdētājs

         A. VONDRA

      (1)  OV L 56, 25.2.2006., 75. lpp.


title: 2009/702/EK: Padomes Lēmums ( 2009. gada 7. septembris ), ar ko ieceļ Reģionu komitejas locekli no Austrijas

text:
               12.9.2009

               LV

               Eiropas Savienības Oficiālais Vēstnesis

               L 241/8

      PADOMES LĒMUMS

   (2009. gada 7. septembris),
   ar ko ieceļ Reģionu komitejas locekli no Austrijas
   (2009/702/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Austrijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Erwin MOHR kunga atkāpšanās no amata ir atbrīvojusies viena Reģionu komitejas locekļa vieta,

         IR NOLĒMUSI ŠĀDI.
   1. pants
   Ar šo Reģionu komitejas locekļa amatā uz atlikušo amata pilnvaru laiku līdz 2010. gada 25. janvārim tiek atkārtoti iecelts:

      Erwin MOHR kungs, Gemeinderat in Markt Wolfurt (pilnvaru maiņa).
   2. pants
   Šis lēmums stājas spēkā tā pieņemšanas dienā.

      Briselē, 2009. gada 7. septembrī

            Padomes vārdā –

            priekšsēdētājs

         E. ERLANDSSON

      (1)  OV L 56, 25.2.2006., 75. lpp.


title: 2014/163/ES: Padomes Lēmums ( 2013. gada 18. novembris ) par to, lai noslēgtu Protokolu Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses, par pamatnolīgumu starp Eiropas Savienību un Jordānijas Hāšimītu Karalisti par vispārējiem principiem Jordānijas Hāšimītu Karalistes līdzdalībai Savienības programmās

text:
               25.3.2014

               LV

               Eiropas Savienības Oficiālais Vēstnesis

               L 89/6

      PADOMES LĒMUMS

   (2013. gada 18. novembris)
   par to, lai noslēgtu Protokolu Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses, par pamatnolīgumu starp Eiropas Savienību un Jordānijas Hāšimītu Karalisti par vispārējiem principiem Jordānijas Hāšimītu Karalistes līdzdalībai Savienības programmās
   (2014/163/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 6. punkta a) apakšpunktu un 218. panta 8. punkta pirmo daļu,
   ņemot vērā Eiropas Komisijas priekšlikumu,
   ņemot vēra Eiropas Parlamenta piekrišanu,
   tā kā:

               (1)

               Protokols Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses, par pamatnolīgumu starp Eiropas Savienību un Jordānijas Hāšimītu Karalisti par vispārējiem principiem Jordānijas Hāšimītu Karalistes līdzdalībai Savienības programmās (“protokols”), Savienības vārdā tika parakstīts 2012. gada 19. decembrī.

               (2)

               Protokols būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Protokols Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Jordānijas Hāšimītu Karalisti, no otras puses, par pamatnolīgumu starp Eiropas Savienību un Jordānijas Hāšimītu Karalisti par vispārējiem principiem Jordānijas Hāšimītu Karalistes līdzdalībai Savienības programmās (“protokols”) (1).
   2. pants
   Padomes priekšsēdētājs Savienības vārdā sniedz protokola 10. pantā paredzēto paziņojumu (2).
   3. pants
   Šis lēmums stājas spēkā tā pieņemšanas dienā.

      Briselē, 2013. gada 18. novembrī

            Padomes vārdā –

            priekšsēdētāja

         C. ASHTON

      (1)  Protokols ir publicēts OV L 117, 27.4.2013., 2. lpp., kopā ar lēmumu par parakstīšanu.

      (2)  Protokola spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: Dalībvalstu valdību pārstāvju Lēmums (ES, Euratom) 2015/578 ( 2015. gada 1. aprīlis ), ar ko ieceļ amatā Tiesas tiesnešus un ģenerāladvokātus

text:
               11.4.2015

               LV

               Eiropas Savienības Oficiālais Vēstnesis

               L 96/11

         DALĪBVALSTU VALDĪBU PĀRSTĀVJU LĒMUMS (ES, Euratom) 2015/578
   (2015. gada 1. aprīlis),
   ar ko ieceļ amatā Tiesas tiesnešus un ģenerāladvokātus
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Līgumu par Eiropas Savienību un jo īpaši tā 19. pantu,
   ņemot vērā Līgumu par Eiropas Savienības darbību un jo īpaši tā 253. un 255. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a panta 1. punktu,
   tā kā:

               (1)

               Tiesas četrpadsmit tiesnešu un četru ģenerāladvokātu pilnvaru termiņš beigsies 2015. gada 6. oktobrī. Turklāt ar Padomes Lēmumu 2013/336/ES (1) Tiesas ģenerāladvokātu skaits no 2015. gada 7. oktobra ir palielināts līdz vienpadsmit. Līdz ar to būtu jāieceļ jauni ģenerāladvokāti laikposmam no 2015. gada 7. oktobra līdz 2021. gada 6. oktobrim.

               (2)

               Ir ierosināts atjaunināt Tiesas tiesnešu Lars BAY LARSEN kunga, François BILTGEN kunga, Endre JUHÁSZ kunga, Küllike JÜRIMÄE kundzes, Siniša RODIN kunga, Allan ROSAS kunga, Marek SAFJAN kunga un Daniel ŠVÁBY kunga pilnvaras. Ir ierosināts atjaunināt Tiesas ģenerāladvokāšu Juliane KOKOTT kundzes un Eleanor SHARPSTON kundzes pilnvaras. Turklāt Henrik Saugmandsgaard ØE kunga kandidatūra ir ierosināta Tiesas ģenerāladvokāta amatam.

               (3)

               Komiteja, kas izveidota saskaņā ar Līguma par Eiropas Savienības darbību 255. pantu, ir sniegusi atzinumu par Lars BAY LARSEN kunga, François BILTGEN kunga, Endre JUHÁSZ kunga, Küllike JÜRIMÄE kundzes, Siniša RODIN kunga, Allan ROSAS kunga, Marek SAFJAN kunga un Daniel ŠVÁBY kunga atbilstību Tiesas tiesnešu pienākumu veikšanai, kā arī par Juliane KOKOTT kundzes, Eleanor SHARPSTON kundzes un Henrik Saugmandsgaard ØE kunga atbilstību Tiesas ģenerāladvokātu pienākumu veikšanai,

         IR PIEŅĒMUŠI ŠO LĒMUMU.
   1. pants
   Ar šo par Tiesas tiesnešiem laikposmam no 2015. gada 7. oktobra līdz 2021. gada 6. oktobrim tiek iecelti:

               —

                  Lars BAY LARSEN kungs,

               —

                  François BILTGEN kungs,

               —

                  Endre JUHÁSZ kungs,

               —

                  Küllike JÜRIMÄE kundze,

               —

                  Siniša RODIN kungs,

               —

                  Allan ROSAS kungs,

               —

                  Marek SAFJAN kungs,

               —

                  Daniel ŠVÁBY kungs.

         2. pants
   Ar šo par Tiesas ģenerāladvokātiem laikposmam no 2015. gada 7. oktobra līdz 2021. gada 6. oktobrim tiek iecelti:

               —

                  Juliane KOKOTT kundze,

               —

                  Henrik Saugmandsgaard ØE kungs,

               —

                  Eleanor SHARPSTON kundze.

         3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2015. gada 1. aprīlī

            Priekšsēdētāja

         I. JUHANSONE

      (1)  Padomes Lēmums 2013/336/ES (2013. gada 25. jūnijs), ar ko Eiropas Savienības Tiesā palielina ģenerāladvokātu skaitu (OV L 179, 29.6.2013., 92. lpp.).


title: Eiropas Parlamenta un Padomes Lēmums Nr. 456/2005/EK (2005. gada 9. marts), ar ko izveido daudzgadu Kopienas programmu, lai Eiropā uzlabotu digitālā satura pieejamību, lietošanu un izmantošanu  (Dokuments attiecas uz EEZ)

text:
               24.3.2005

               LV

               Eiropas Savienības Oficiālais Vēstnesis

               L 79/1

      EIROPAS PARLAMENTA UN PADOMES LĒMUMS NR. 456/2005/EK

   (2005. gada 9. marts),
   ar ko izveido daudzgadu Kopienas programmu, lai Eiropā uzlabotu digitālā satura pieejamību, lietošanu un izmantošanu
   (Dokuments attiecas uz EEZ)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 157. panta 3. punktu,
   ņemot vērā Komisijas priekšlikumu,
   ņemot vērā Eiropas Ekonomikas un sociālo lietu komitejas atzinumu (1),
   apspriedusies ar Reģionu komiteju,
   saskaņā ar Līguma 251. pantā noteikto procedūru (2),
   tā kā:

               (1)

               Informācijas sabiedrības attīstība un platjoslas lokālo tīklu parādīšanās ietekmēs katra Eiropas Savienības pilsoņa dzīvi, inter alia, sekmējot piekļuvi zināšanām un veicinot jaunus zināšanu apguves veidus, tādējādi palielinot pieprasījumu pēc jauna satura, lietojumprogrammām un pakalpojumiem.

               (2)

               Interneta izplatība Kopienā joprojām nozīmīgi pieaug. Interneta piedāvātās iespējas būtu jāizmanto, lai katrai personai un katrai organizācijai Kopienā ļautu izmantot sociālos un saimnieciskos labumus, kas izriet no informācijas un zināšanu apmaiņas. Tagad Eiropā ir radīti visi apstākļi digitalā satura potenciāla izmantošanai.

               (3)

               Lisabonas 2000. gada 23. un 24. marta Eiropadomes secinājumos ir uzsvērts, ka pāreja uz digitālu, uz zināšanām pamatotu ekonomiku, ko sekmē jaunas preces un pakalpojumi, būs spēcīgs dzinējspēks izaugsmei, konkurencei un darbavietu radīšanai. Tad jo īpaši atzina satura industriju nozīmi papildu vērtību radīšanā, izmantojot un saslēdzot tīklā Eiropas kulturālo daudzveidību.

               (4)

               Attīstot Lisabonas stratēģiju, eEurope rīcības plāns 2005. gadam aicina izvērst darbības, kas sekmē drošu pakalpojumu, lietojumprogrammu un satura izveidošanu platjoslas lokālajos tīklos, tādējādi nodrošinot labvēlīgu vidi privātiem ieguldījumiem, jaunu darba vietu radīšanai un produktivitātes līmeņa celšanai, sabiedrisko pakalpojumu modernizēšanai, kā arī dodot ikvienam iespēju līdzdarboties globālajā informācijas sabiedrībā.

               (5)

               Eiropā arvien acīmredzamāks kļūst pieprasījums pēc augstas kvalitātes digitālā satura, kam raksturīga līdzsvarota pieeja un lietotāju tiesību ievērošana un ko izmanto plaša sabiedrība, vai tie būtu parasti sabiedrības locekļi, studenti, zinātnieki, MVU vai citi uzņēmējdarbības lietotāji, vai arī cilvēki ar īpašām vajadzībām, kas vēlas paplašināt savas zināšanas, vai “atkārtoti lietotāji”, kas vēlas izmantot digitālā satura resursus, lai radītu pakalpojumus.

               (6)

               Digitālā satura ieinteresētās puses ir satura piegādātāji (tostarp valsts un privātās organizācijas un iestādes, kas rada un vāc digitālo saturu vai kā īpašumā ir digitālais saturs) un satura lietotāji (tostarp organizācijas un uzņēmumi, kas ir tiešie patērētāji, kuri atkārtoti lieto digitālo saturu un/vai rada tā papildu vērtību). Īpaša uzmanība būtu jāpievērš MVU līdzdalībai.

               (7)

                  eContent programma (2001.-2004.), kas pieņemta ar Padomes Lēmumu 2001/48/EK (3), deva priekšroku Eiropas digitālā satura attīstīšanai un lietošanai internetā, kā arī Eiropas interneta vietņu valodu daudzveidībai informācijas sabiedrībā. Komisijas 2003. gada 10. oktobra paziņojums par eContent programmas vidējā termiņa novērtēšanu atkārtoti apstiprina, cik svarīgi ir darboties šajā jomā.

               (8)

               Tehnoloģijas progress dod iespēju radīt papildu vērtību saturam, tajā iekļaujot zināšanas, un uzlabot savstarpēju izmantojamību pakalpojumu līmenī, kas ir būtiski, piekļūstot digitālajam saturam, to lietojot un izplatot. Jo īpaši tas ir svarīgi tām sabiedrisko interešu jomām, uz kurām attiecas šī programma.

               (9)

               Stabilu uzņēmējdarbības modeļu veicināšana sekmēs šajā programmā uzsākto projektu nepārtrauktību un tādējādi uzlabos apstākļus labākai ekonomiskai atdevei no pakalpojumiem, kas balstās uz piekļuvi digitālajam saturam un tā atkārtotu lietošanu.

               (10)

               Ir noteikta tiesiskā sistēma, lai rīkotos, atbildot uz izaicinājumiem, ko digitālais saturs rada informācijas sabiedrībā (4)
                   (5)
                   (6).

               (11)

               Dažāda prakse dalībvalstīs turpina radīt tehniskus šķēršļus, kas kavē valsts sektora informācijas plašu pieejamību, lietošanu, atkārtotu lietošanu un izmantošanu Kopienā.

               (12)

               Ja digitālais saturs ir saistīts ar personas datiem, vajadzētu ievērot Direktīvas 95/46/EK (7) un 2002/58/EK (8), un lietotajām tehnoloģijām vajadzētu respektēt un, ja iespējams, sekmēt privātās dzīves aizsardzību.

               (13)

               Kopienas darbībai, kas veikta saistībā ar informācijas saturu, būtu jāveicina Kopienas daudzvalodu un multikulturālās īpatnības.

               (14)

               Šā lēmuma īstenošanai vajadzīgie pasākumi būtu jāpieņem saskaņā ar Padomes Lēmumu 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību (9).

               (15)

               Komisijai būtu jānodrošina komplementaritāte un sinerģija ar atbilstīgām Kopienas iniciatīvām un programmām, jo īpaši ar tām, kas saistītas ar izglītību un kultūru, un Eiropas Savietojamības sistēmu.

               (16)

               Šis lēmums visam programmas īstenošanas laikam paredz finanšu līdzekļu apjomu, kas budžeta lēmējiestādēm ikgadējās budžeta procedūras vajadzībām ir galvenais atskaites punkts, kā paredzēts 33. punktā Eiropas Parlamenta, Padomes un Komisijas Iestāžu nolīgumā (1999. gada 6. maijs) par budžeta disciplīnu un budžeta procedūras uzlabošanu (10).

               (17)

               Ņemot vērā to, ka piedāvātās rīcības mērķus, proti, uzlabot Eiropā digitālā satura pieejamību, lietošanu un izmantošanu, nevar pietiekami labi sasniegt atsevišķās dalībvalstīs attiecīgo jautājumu starptautiskā rakstura dēļ, un to, ka minētās rīcības Eiropas mēroga vai iedarbības dēļ šos mērķus var labāk sasniegt Kopienas mērogā, Kopiena var pieņemt pasākumus saskaņā ar Līguma 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā lēmumā paredz vienīgi tos pasākumus, kas ir vajadzīgi šo mērķu sasniegšanai,

         IR PIEŅĒMUŠI ŠO LĒMUMU.

      1. Pants

      Programmas mērķis

   1.   Ar šo lēmumu izveido Kopienas programmu laikposmam no 2005. gada līdz 2008. gadam, lai Eiropā uzlabotu digitālā satura pieejamību, lietošanu un izmantošanu, sekmējot informācijas — sabiedrisko interešu jomās — radīšanu un izplatīšanu Kopienas līmenī.
   Programmas nosaukums ir “eContentplus” (turpmāk — “Programma”).
   2.   Lai sasniegtu Programmas vispārējo mērķi, pievēršas šādiem darbības virzieniem:

               a)

               digitālā satura pieejamības, lietošanas un izmantošanas veicināšanai Kopienas līmenī;

               b)

               kvalitātes uzlabošanas un labākās prakses veicināšanai saistībā ar digitālo saturu starp satura nodrošinātājiem un lietotājiem, un starp nozarēm;

               c)

               digitālajā saturā ieinteresēto pušu sadarbības un informētības veicināšanai.

         Darbības, kas jāveic saskaņā ar šiem darbības virzieniem, ir vērstas uz valsts sektora informāciju, telpiskiem datiem, kā arī izglītības, kultūras un zinātnes jomas saturu, kā noteikts I pielikumā. Programmu īsteno saskaņā ar II pielikumu.

      2. Pants

      Dalība

   1.   Programmā var piedalīties dalībvalstu juridiskās personas. Tajā var arī piedalīties kandidātvalstu juridiskās personas saskaņā ar divpusējiem līgumiem, kas ir spēkā vai kurus paredzēts noslēgt ar šīm valstīm.
   2.   Programmā var atļaut piedalīties to EBTA valstu juridiskajām personām, kuras ir EEZ līguma Līgumslēdzējas Puses, saskaņā ar minētā līguma noteikumiem.
   3.   Nesaņemot Kopienas finanšu atbalstu, Programmā var piedalīties trešo valstu juridiskās personas, kā arī starptautiskas organizācijas, ja šāda dalība sekmīgi palīdz Programmas īstenošanai. Lēmumu atļaut šādu dalību pieņem saskaņā ar 4. panta 2. punktā minēto procedūru.

      3. Pants

      Komisijas pilnvaras

   1.   Komisija ir atbildīga par Programmas īstenošanu.
   2.   Pamatojoties uz šo lēmumu, Komisija izstrādā darba programmu.
   3.   Īstenojot Programmu, Komisija ciešā sadarbībā ar dalībvalstīm nodrošina vispārēju atbilstību un komplementaritāti attiecībā uz citām saistītām Kopienas politikām, programmām un darbībām, kas skar Eiropas digitālā satura attīstību un lietošanu un valodu daudzveidības veicināšanu informācijas sabiedrībā, jo īpaši attiecībā uz Kopienas pētniecības un tehnoloģiju attīstības programmām, IDA, eTen, eInclusion, eLearning, MODINIS un Safer Internet.
   4.   Komisija lemj saskaņā ar 4. panta 2. punktā izklāstīto procedūru,

               a)

               pieņemot un grozot darba programmu;

               b)

               nosakot kritērijus un saturu uzaicinājumiem iesniegt priekšlikumus, ņemot vērā 1. pantā noteiktos mērķus;

               c)

               izvērtējot priekšlikumu konkursos iesniegtos projektus Kopienas finansējuma saņemšanai, kuros paredzamais Kopienas ieguldījums ir EUR 1 miljons vai lielāks;

               d)

               visos gadījumos, kad atkāpjas no II pielikumā izklāstītajiem noteikumiem.

         5.   Komisija informē 4. pantā minēto komiteju par sasniegto Programmas īstenošanā.

      4. Pants

      Komiteja

   1.   Komisijai palīdz komiteja.
   2.   Ja ir atsauce uz šo punktu, piemēro Lēmuma 1999/468/EK 4. un 7. pantu, ņemot vērā tā 8. pantu.
   Lēmuma 1999/468/EK 4. panta 3. punktā paredzētais termiņš ir trīs mēneši.
   3.   Komiteja pieņem savu reglamentu.

      5. Pants

      Uzraudzība un novērtēšana

   1.   Lai nodrošinātu, ka Kopienas atbalstu izmanto efektīvi, Komisija nodrošina, ka darbībām, ko veic saskaņā ar šo lēmumu, piemēro iepriekšēju novērtēšanu, paveiktā kontroli un turpmāku novērtēšanu.
   2.   Komisija uzrauga Programmas projektu īstenošanu. Komisija vērtē, kā projekti tiek īstenoti, un vērtē to īstenošanas rezultātu, lai konstatētu, vai ir sasniegti sākotnējie mērķi.
   3.   Komisija, vēlākais, 2006. gada vidū ziņo Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai par 1. panta 2. punktā minēto darbības virzienu īstenošanu. Šajā sakarā Komisija ziņo par 2007. un 2008. gada līdzekļu apjoma atbilstību finanšu plānam. Ja nepieciešams, Komisija veic vajadzīgās izmaiņas, īstenojot 2007. un 2008. gada budžeta procedūru, lai nodrošinātu gada apropriāciju atbilstību finanšu plānam. Programmas beigās Komisija iesniedz galīgo novērtējumu.
   4.   Komisija Eiropas Parlamentam un Padomei iesniedz kvantitatīvo un kvalitatīvo novērtējumu rezultātus kopā ar attiecīgiem priekšlikumiem par šā lēmuma grozījumiem. Rezultātus nosūta, pirms tiek iesniegts Eiropas Savienības vispārējā budžeta projekts, attiecīgi 2007. un 2009. gadam.

      6. Pants

      Finanšu līdzekļu apjoms

   1.   Ar šo nosaka, ka finanšu līdzekļu apjoms, kas paredzēts šajā lēmumā noteikto Kopienas darbību īstenošanai, laikposmam no 2005. gada 1. janvāra līdz 2008. gada 31. decembrim ir EUR 149 miljoni, tostarp EUR 55,6 miljoni paredzēti laikposmam līdz 2006. gada 31. decembrim.
   2.   Summu laikposmam pēc 2006. gada 31. decembra uzskata par apstiprinātu, ja šajā stadijā tā atbilst finanšu plānam, kas ir spēkā laikposmam no 2007. gada.
   3.   Gada apropriācijas laikposmam no 2005. gada līdz 2008. gadam apstiprina budžeta lēmējiestādes, ievērojot finanšu plānu. Provizorisks izdevumu sadalījums sniegts III pielikumā.

      Strasbūrā, 2005. gada 9. martā

            Eiropas Parlamenta vārdā —

            Priekšsēdētājs

         J. P. BORRELL FONTELLES

            Padomes vārdā —

            priekšsēdētājs

         N. SCHMIT

      (1)  OV C 117, 30.4.2004., 49. lpp.

      (2)  Eiropas Parlamenta 2004. gada 22. aprīļa Atzinums (Oficiālajā Vēstnesī vēl nav publicēts), Padomes 2004. gada 24. septembra Kopējā nostāja (OV C 25 E, 1.2.2005., 19. lpp.) un Eiropas Parlamenta 2005. gada 27. janvāra Nostāja (Oficiālajā Vēstnesī vēl nav publicēta).

      (3)  OV L 14, 18.1.2001., 32. lpp.

      (4)  Eiropas Parlamenta un Padomes Direktīva 2003/98/EK (2003. gada 17. novembris) par valsts sektora informācijas atkalizmantošanu (OV L 345, 31.12.2003., 90. lpp.).

      (5)  Eiropas Parlamenta un Padomes Direktīva 2001/29/EK (2001. gada 22. maijs) par dažu autortiesību un blakustiesību aspektu saskaņošanu informācijas sabiedrībā (OV L 167, 22.6.2001., 10. lpp.).

      (6)  Eiropas Parlamenta un Padomes Direktīva 96/9/EK (1996. gada 11. marts) par datubāzu tiesisko aizsardzību (OV L 77, 27.3.1996., 20. lpp.).

      (7)  Eiropas Parlamenta un Padomes Direktīva 95/46/EK (1995. gada 24. oktobris) par personu aizsardzību attiecībā uz personas datu apstrādi un šādu datu brīvu apriti (OV L 281, 23.11.1995., 31. lpp.). Direktīvā grozījumi izdarīti ar Regulu (EK) Nr. 1882/2003 (OV L 284, 31.10.2003., 1. lpp.).

      (8)  Eiropas Parlamenta un Padomes Direktīva 2002/58/EK (2002. gada 12. jūlijs) par personas datu apstrādi un privātās dzīves aizsardzību elektronisko komunikāciju nozarē (direktīva par privāto dzīvi un elektroniskajām komunikācijām) (OV L 201, 31.7.2002., 37. lpp.).

      (9)  OV L 184, 17.7.1999., 23. lpp.

      (10)  OV C 172, 18.6.1999, 1. lpp. Nolīgumā grozījumi izdarīti ar Eiropas Parlamenta un Padomes Lēmumu 2003/429/EK (OV L 147, 14.6.2003., 25. lpp.).

      I PIELIKUMS

         Darbība

      I.   IEVADS

         eContentplus vispārējais mērķis ir Eiropā uzlabot digitālā satura pieejamību, lietošanu un izmantošanu, veicinot informācijas — sabiedrības interešu jomās — radīšanu un izplatīšanu Kopienas līmenī.
      Tas izveidos labākus apstākļus digitālā satura un pakalpojumu pieejamībai un pārvaldībai vidē, kur pastāv valodu un kultūru daudzveidība. Tas dos lietotājiem plašāku izvēli un veicinās jaunus veidus mijiedarbībai ar zināšanām uzlabotu digitālo saturu; šis elements kļūst arvien nozīmīgāks, lai panāktu dinamiskāku saturu, kā arī tādu, kas ir piemērots konkrētām jomām (izglītībai, kultūrai, cilvēkiem ar īpašām vajadzībām, u.c.).
      Programma pavērs ceļu uz strukturētu kvalitatīvu digitālā satura sistēmu Eiropā — Eiropas Digitālā satura zonu — veicinot pieredzes, labākās prakses apmaiņu un savstarpēju bagātināšanos starp satura nozarēm, satura nodrošinātājiem un lietotājiem.

                  a)

                  digitālā satura pieejamības, lietošanas un izmantošanas veicināšana Kopienas līmenī;

                  b)

                  kvalitātes uzlabošanas un labākās prakses veicināšana saistībā ar digitālo saturu starp satura nodrošinātājiem un lietotājiem, un starp nozarēm;

                  c)

                  digitālajā saturā ieinteresēto pušu sadarbības un informētības veicināšana.

            II.   DARBĪBAS VIRZIENI

                     A.

                  Digitālā satura pieejamības, lietošanas un izmantošanas veicināšana Kopienas līmenī
                  Darbības, ko veic saskaņā ar šo darbības virzienu, ietver ieinteresēto pušu tīklu un apvienību izveidošanu un jaunu pakalpojumu radīšanu.
                  Darbība ir vērsta uz valsts sektora informācijas jomām, telpiskiem datiem, izglītības un kultūras saturu.Darbība būs vērsta uz to, lai tā:
                              a)

                              atbalstītu plašāku informētību par valsts sektora informācijas (VSI) nozīmi, tās komerciālo vērtību un tās lietošanas ietekmi uz sabiedrību. Darbība uzlabos efektīvu VSI pārrobežu lietošanu un izmantošanu starp valsts sektora iestādēm un privātām uzņēmējsabiedrībām, tostarp MVU, attiecībā uz informācijas produktiem un pakalpojumiem, kuriem ir pievienotā vērtība;

                              b)

                              veicinātu plašāku telpisku datu lietošanu no valsts sektora iestāžu, privātu uzņēmējsabiedrību, tostarp MVU, un pilsoņu puses, izmantojot sadarbības mehānismus Eiropas līmenī. Darbībai būtu jārisina gan tehniski, gan organizatoriski jautājumi, izvairoties no dublēšanas un mazattīstītām teritoriālām datu kopām. Tā būtu jāveicina pārrobežu savietojamība, atbalstot kartogrāfijas dienestu koordinēšanu un sekmējot jaunu pakalpojumu izveidošanu Eiropas līmenī mobilajiem lietotājiem. Tā arī būtu jāatbalsta atklātu standartu lietošana;

                              c)

                              veicinātu atklātu Eiropas digitālo objektu zināšanu kopumu vairošanu izglītības un pētniecības kopienu, kā arī atsevišķu personu vajadzībām. Darbība atbalsta Eiropas starpnieku pakalpojumu izveidi digitālajam izglītības saturam, izmantojot attiecīgus uzņēmējdarbības modeļus. Darbībai arī būtu jāveicina atklātu standartu lietošana, un tādu lielu lietotāju grupu izveidošana, kas analizē un pārbauda pirmsstandartizācijas un specifikāciju shēmas, lai digitālā izglītības satura globālu standartu noteikšanas procesā atspoguļotu Eiropas valodu un kultūras daudzveidības aspektus;

                              d)

                              veicinātu Eiropas informācijas infrastruktūras izveidošanu, lai būtu pieejami un lietojami augstas kvalitātes Eiropas digitālie kultūras un zinātnes resursi, savienojot virtuālas bibliotēkas, kopienu atmiņas, utt. Darbībai būtu jāietver koordinētas pieejas ciparošanai un datu savākšanai, digitālo objektu uzglabāšanai, kā arī digitālo kultūras un zinātnes resursu uzskaitei. Tai būtu jāuzlabo piekļuve digitālajiem kultūras un zinātnes resursiem, izmantojot efektīvas licencēšanas shēmas un kolektīvu iepriekšēju tiesību apstiprināšanu.

                     B.

                  Kvalitātes uzlabošanas un labākās prakses veicināšana saistībā ar digitālo saturu starp satura nodrošinātājiem un lietotājiem, un starp nozarēm
                  Atbilstīgi šim darbības virzienam veikto darbību nolūks ir veicināt metožu, procesu un pasākumu labākās prakses noteikšanu un izvērstu izplatīšanu, lai nodrošinātu augstāku kvalitāti un lielāku efektivitāti digitālā satura izveidē, lietošanā un izplatīšanā.
                  Tā ietver izmēģinājumus, kas pastāvošajā juridiskajā sistēmā pierāda digitālā satura meklējamību, lietojamību, atkārtotu lietojamību, sastādamību un savietojamību, tajā pašā laikā jau no procesa sākumposma atbilstot dažādu mērķa grupu un tirgu prasībām vidē ar pieaugošām valodu un kultūru daudzveidības izpausmēm un attīstoties vairāk nekā tikai par lokalizācijas tehnoloģijām.
                  Tā izmantos ieguvumus, kas izriet no digitālā satura uzlabošanas ar mašīnlasāmiem datiem (semantiski labi noteikti metadati, kuri balstīti uz attiecīgu aprakstošu terminoloģiju, vārdu krājumiem un ontoloģijām).
                  Izmēģinājumus veic tematiskās grupās. Iegūto zināšanu savākšana, izplatīšana un starpnozaru savstarpēja papildināmība ir izmēģinājumu būtiska daļa.
                  Darbības mērķa jomas ir valsts sektora informācijas, telpisko datu, izglītības un kultūras digitālā satura jomas, kā arī zinātniskā digitālā satura joma.

                     C.

                  Digitālajā saturā ieinteresēto pušu sadarbības un informētības veicināšana
                  Darbība ietver attiecīgajos tiesību aktos paredzētus pasākumus, kas attiecas uz digitālu saturu un kas pastiprina digitālā saturā ieinteresēto pušu sadarbību un veicina informētības palielināšanu. Tā atbalstīs salīdzinošās novērtēšanas, uzraudzības un analīzes līdzekļu attīstību, Programmas ietekmes vērtēšanu un rezultātu izplatīšanu. Tās noteiks un analizēs jaunas iespējas un problēmas (piem., uzticamību, kvalitātes marķēšanu, intelektuālā īpašuma tiesības izglītībā) un atbilstīgos gadījumos ierosinās risinājumus.

      II PIELIKUMS

         Programmas īstenošanas līdzekļi

                  1.

                  Komisija īsteno Programmu saskaņā ar I pielikumā precizēto tehnisko raksturojumu.

                  2.

                  Programmu īsteno netiešās darbības veidā, ietverot:

                              a)

                              dalīto izmaksu darbību:

                                          i)

                                          projekti, kas paredzēti, lai papildinātu zināšanas, lai tādējādi uzlabotu pastāvošos produktus, procesus un/vai pakalpojumus un/vai lai pildītu Kopienas politikas prasības. Kopienas finansējums parasti nepārsniegs 50 % no projekta izdevumiem. Valsts sektora iestāžu izdevumus var kompensēt, pamatojoties uz 100 % no papildu izmaksām;

                                          ii)

                                          labākās prakses darbība zināšanu izplatīšanai. To parasti veic tematiskās grupās un savieno tematiskos tīklos. Kopienas ieguldījums šajā punktā paredzētajiem pasākumiem attieksies tikai uz tiešām izmaksām, ko uzskata par vajadzīgām vai piemērotām, lai panāktu darbības konkrētos mērķus;

                                          iii)

                                          tematiski tīkli: tīkli, kas savieno vairākas ieinteresētās puses ar konkrētu tehnoloģisku un organizatorisku mērķi, lai veicinātu koordinācijas darbības un zināšanu apmaiņu. Tie var būt saistīti ar darbību labas prakses jomā. Papildu atbilstīgajiem izdevumiem, kas saistīti ar tīkla koordinēšanu un ieviešanu, sniegs pabalstu. Ar Kopienas līdzdalību var segt šo pasākumu papildu atbilstīgos izdevumus;

                              b)

                              papildu pasākumus:
                              papildu pasākumi veicina Programmas īstenošanu vai turpmāku darbību sagatavošanu. Pasākumi, kas saistīti ar produktu, procesu vai pakalpojumu ieviešanu tirgū, tirdzniecības un realizācijas veicināšanu ir izslēgti.

                                          i)

                                          Programmas atbalstīšanas pētījumi, tostarp turpmāku darbību sagatavošana;

                                          ii)

                                          informācijas apmaiņa, konferences, semināri vai citas sanāksmes un tematisko grupu darbības pārvalde;

                                          iii)

                                          izplatīšanas, informācijas un komunikācijas darbība.

                  3.

                  Dalīto izmaksu darbību izvēli pamatos uz uzaicinājumiem izteikt priekšlikumus, kas publicēti Komisijas interneta vietnē saskaņā ar spēkā esošiem finanšu noteikumiem.

                  4.

                  Pieteikumos Kopienas atbalsta saņemšanai attiecīgā gadījumā norāda finanšu plānu, uzskaitot visus projektu finansēšanas elementus, tostarp no Kopienas pieprasīto finansiālo atbalstu, un visus citus pieteikumus atbalsta saņemšanai vai piešķirto atbalstu no citiem avotiem.

                  5.

                  Paredzētos pasākumus ievieš, izmantojot uzaicinājumus uz konkursu, saskaņā ar spēkā esošiem finanšu noteikumiem.

      III PIELIKUMS

         Paredzamais izdevumu sadalījums

                  1.

                  Digitālā satura pieejamības, lietošanas un izmantošanas veicināšana Kopienas līmenī

                  40 — 50 %

                  2.

                  Kvalitātes uzlabošanas veicināšana un labākās prakses veicināšana saistībā ar digitālo saturu starp satura nodrošinātājiem un lietotājiem, un starp nozarēm

                  45 - 55 %

                  3.

                  Digitālā saturā ieinteresēto pušu sadarbības un informētības veicināšana

                  8 — 12 %


title: 2013/728/ES: Padomes Lēmums ( 2013. gada 2. decembris ) par nostāju, kas Eiropas Savienībai ir jāieņem Pasaules Tirdzniecības organizācijas Ministru konferencē par moratorija pagarināšanu attiecībā uz muitas nodokļiem par elektronisku nosūtīšanu un par moratorija pagarināšanu attiecībā uz prasībām gadījumos, kad nav pārkāpuma, un citās situācijās

text:
               11.12.2013

               LV

               Eiropas Savienības Oficiālais Vēstnesis

               L 332/17

         PADOMES LĒMUMS
   (2013. gada 2. decembris)
   par nostāju, kas Eiropas Savienībai ir jāieņem Pasaules Tirdzniecības organizācijas Ministru konferencē par moratorija pagarināšanu attiecībā uz muitas nodokļiem par elektronisku nosūtīšanu un par moratorija pagarināšanu attiecībā uz prasībām gadījumos, kad nav pārkāpuma, un citās situācijās
   (2013/728/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punktu saistībā ar tā 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Moratorijs attiecībā uz muitas nodokļiem par elektronisku nosūtīšanu (“e-komercijas moratorijs”) ar mērķi, lai PTO dalībvalstis turpinātu savu pašreizējo praksi nepiemērot muitas nodokļus par elektronisku nosūtīšanu, tika pieņemts deklarācijas veidā 1998. gadā Pasaules Tirdzniecības organizācijas (PTO) Ministru konferencē.

               (2)

               Pašreiz moratorijs ir noteikts ar PTO Ministru konferences lēmumu, kas ir ticis atjaunts ik pēc diviem gadiem kopš 1998. gada. Moratorijs pēdējo reizi tika pagarināts līdz 2013. gadam PTO Ministru konferencē 2011. gadā.

               (3)

               Līdz šim nav bijis iespējams panākt konsensu par tādu prasību aizliegšanu vai atļaušanu gadījumos, kad nav pārkāpuma, un citās situācijās, kuras noteiktas TRIPS nolīgumā. PTO Ministru konferencē Honkongā 2005. gadā pieņemtajā deklarācijā teikts: “Mēs esam pieņēmuši zināšanai darbu, ko paveikusi Ar tirdzniecību saistīto intelektuālā īpašuma tiesību padome saskaņā ar 11.1. punktu Dohas lēmumā par jautājumiem un bažām saistībā ar īstenošanu un 1.h punktu lēmumā, ko 2004. gada 1. augustā pieņēmusi Ģenerālpadome, un uzdodam tai turpināt darbības jomas un veidu izpēti attiecībā uz tādu tipu prasībām, kas minētas 1994. gada Vispārējā vienošanās par tarifiem un tirdzniecību (GATT) XXIII panta 1. punkta b) un c) apakšpunktā un sniegt ieteikumus mūsu nākamajā sanāksmē. Ir panākta vienošanās, ka pa šo laiku dalībvalstis neierosinās šādas prasības saskaņā ar TRIPS nolīgumu.”

               (4)

               Procedūra saistībā ar secīgiem moratorija pagarinājumiem attiecībā uz prasībām gadījumos, kad nav pārkāpuma, un citās situācijās līdz šim bija PTO Ministru konferences lēmums, ko pieņem pēc ieteikuma, ko sniegusi Ar tirdzniecību saistīto intelektuālā īpašuma tiesību padome.

               (5)

               Savienības interesēs ir atbalstīt e-komercijas moratorija un moratorija prasībām gadījumos, kad nav pārkāpuma, un citās situācijās, pagarināšanu.

               (6)

               Tādēļ ir lietderīgi noteikt nostāju, kas Savienībai jāieņem PTO Ministru konferencē par e-komercijas moratorija un moratorija prasībām gadījumos, kad nav pārkāpuma, un citās situācijās, pagarināšanu,

         IR PIEŅĒMUSI ŠO LĒMUMU.
   1. pants
   Savienības nostāja Pasaules Tirdzniecības organizācijas Ministru konferencē ir atbalstīt moratorija attiecībā uz muitas nodokļiem par elektronisku nosūtīšanu (“e-komercijas moratorijs”) un moratorija prasībām gadījumos, kad nav pārkāpuma, un citās situācijās, pagarināšanu līdz nākamajai PTO Ministru konferencei, kā noteikts šādos PTO lēmumu projektos:

               —

               gadījumos, kad nav TRIPS pārkāpuma, un citās situācijās (…),

               —

               e-komercija (…).

         2. pants
   Šis lēmums stājas spēkā tā pieņemšanas dienā.

      Briselē, 2013. gada 2. decembrī

            Padomes vārdā –

            priekšsēdētājs

         E. GUSTAS


title: Eiropas Parlamenta lēmums par pieprasījumu atcelt Vladimír Železný neaizskaramību (2005/2011(IMM))

text:
28.9.2006.        LV                                                   +          1
                                                     Eiropas Savien bas Ofici lais V stnesis                                             C 233 E/99
                                                                                Ceturtdiena, 2005. gada 13. oktobris
           P6_TA(2005)0379
           Piepras+jums atcelt Vladimír }elezný neaizskaram+bu (3. piepras+jums)
           Eiropas      Parlamenta        lmums      par     piepras+jumu atcelt            Vladimír   }elezný      neaizskaram+bu
                                                                 (2005/2011(IMM))
           Eiropas Parlaments,
                Femot vr1            +
                              piepras jumu atcelt Vladimír         }elezný neaizskaram+bu ar lietas numuru KZv 295/2003-243,
                 ko   2004. gada    27. august  1  iesniedzis        1
                                                                   Pr gas   prokurors un kura paziFots plen1rsd 2004. gada
                 16. decembr ,+
                Femot vr1            +            1                    +
                              piepras jumu aizst v t neaizskaram bu, ko sakar            1 ar Pr1gas prokurora uzs1kto krimin1lpro-
                 cesu ir iesniedzis Vladimír     }elezný   un par ko pazi     Fots       1   2004. gada 16. novembr+,
                                                                                plen rs d

                 p c Vladimír   }elezný    uzklaus +aanas   saska   F1 ar Reglamenta 7. panta 3. punktu, kur   1  viFa          +
                                                                                piepras ja neat-
                            1
                 celt deput ta neaizskaram bu,+
                Femot vr1 10. pantu 1965. gada                +<
                                                         8. apr a Protokol    1  par privil #ij1m          1                     1
                                                                                un imunit ti Eiropas Kopien s, k    1
                 ar+ 6. panta 2. punktu 1976. gada       20. septembra Akt      1                            1    1
                                                                                par Eiropas Parlamenta p rst vju iev l   aanu  vis-
                 p1rj1s tiea1s vlaan1s,
                Femot vr1                                                                              k
                               Eiropas Kopienu Tiesas 1964. gada 12. maija un 1986. gada 10. j lija spriedumus ( ),
                                                                                1
                Femot vr1                     k
                                 ehijas Konstit cijas 27. pantu,
                Femot vr1    Reglamenta 6. panta 2. punktu un 7. pantu,
                Femot vr1             1                F
                               Juridisk s komitejas zi ojumu (A6-0291/2005),
           1.     nolemj atcelt Vladimír     }elezný neaizskaram+bu ar noteikumu, ka neaizskaram+bas atcelaana attiecas
           tikai uz   ao krimin1lprocesu un ka l+dz gal+g1 sprieduma pasludin1aanai Vladimír }elezný nedr+kst piemrot
           apcietin1jumu vai k1du citu l+dzekli, kas viFam liegtu pild+t pien1kumus, kurus paredz Eiropas Parlamenta
           deput1ta mand1ta piea7irt1s pilnvaras;
           2.      uzdod t 1        a 1
                              priek s d t jam nos t t k + ao lmumu                    + 1               F               +
                                                                             un atbild g s komitejas zi ojumu attiec gajai        ehijas
               1
           iest dei.
            1
           ( )  Lieta 101/63: Wagner   pret Fohrmann    un  Krier  [1964]  ECR  195 un Lieta 149/85: Wybot pret  Faure un citiem [1986]
                ECR  2391.


title: 2008/945/EK,Euratom: Padomes Lēmums ( 2008. gada 8. decembris ), ar ko groza Padomes reglamentu

text:
               16.12.2008

               LV

               Eiropas Savienības Oficiālais Vēstnesis

               L 337/92

      PADOMES LĒMUMS

   (2008. gada 8. decembris),
   ar ko groza Padomes reglamentu
   (2008/945/EK, Euratom)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 207. panta 3. punkta pirmo daļu,
   ņemot vērā Eiropas Atomenerģijas kopienas dibināšanas līgumu un jo īpaši tā 121. panta 3. punktu,
   ņemot vērā Līgumu par Eiropas Savienību un jo īpaši tā 28. panta 1. punktu un 41. panta 1. punktu,
   ņemot vērā Padomes reglamenta (1) III pielikuma 2. panta 2. punktu,
   tā kā:

               (1)

               Padomes reglamenta (turpmāk “reglaments”) 11. panta 5. punkts paredz, ka gadījumā, ja Padomei jāpieņem lēmums, kam vajadzīgs kvalificēts balsu vairākums, un ja kāds Padomes loceklis to ir prasījis, pārbauda, vai dalībvalstis, kas veido šo balsu vairākumu, pārstāv vismaz 62 % no Eiropas Savienības iedzīvotāju kopskaita, kas aprēķināts atbilstīgi iedzīvotāju skaita rādītājiem, kuri noteikti reglamenta III pielikuma 1. pantā.

               (2)

               Reglamenta III pielikuma 2. panta 2. punktā par to, kā piemērot noteikumus par balsu sadalījumu Padomē, ir paredzēts, ka kārtējā gada 1. janvārī Padome saskaņā ar informāciju, kas Eiropas Kopienu Statistikas birojā pieejama iepriekšējā gada 30. septembrī, pielāgo minētā pielikuma 1. pantā norādītos skaitļus.

               (3)

               Tādēļ būtu jāveic reglamenta pielāgojums 2009. gadam,

         IR NOLĒMUSI ŠĀDI.
   1. pants
   Padomes reglamenta III pielikuma 1. pantu aizstāj ar šādu pantu:

      “1. pants
      Lai piemērotu EK līguma 205. panta 4. punktu, Euratom līguma 118. panta 4. punktu un Līguma par Eiropas Savienību 23. panta 2. punkta trešo daļu un 34. panta 3. punktu, katras dalībvalsts iedzīvotāju kopskaits laikposmam no 2009. gada 1. janvāra līdz 31. decembrim ir šāds:

                  Dalībvalsts

                  Iedzīvotāju kopskaits
                  (× 1 000)

                  Vācija

                  82 217,8

                  Francija

                  63 753,1

                  Apvienotā Karaliste

                  61 224,1

                  Itālija

                  59 619,3

                  Spānija

                  45 283,3

                  Polija

                  38 115,6

                  Rumānija

                  21 528,6

                  Nīderlande

                  16 405,4

                  Grieķija

                  11 213,8

                  Beļģija

                  10 666,9

                  Portugāle

                  10 617,6

                  Čehija

                  10 381,1

                  Ungārija

                  10 045,4

                  Zviedrija

                  9 182,9

                  Austrija

                  8 331,9

                  Bulgārija

                  7 640,2

                  Dānija

                  5 475,8

                  Slovākija

                  5 401,0

                  Somija

                  5 300,5

                  Īrija

                  4 401,3

                  Lietuva

                  3 366,4

                  Latvija

                  2 270,9

                  Slovēnija

                  2 025,9

                  Igaunija

                  1 340,9

                  Kipra

                  789,3

                  Luksemburga

                  483,8

                  Malta

                  410,3

                  Kopā

                  497 493,1

                  slieksnis (62 %)

                  308 445,7”

   2. pants
   Šis lēmums stājas spēkā 2009. gada 1. janvārī.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2008. gada 8. decembrī

            Padomes vārdā —

            priekšsēdētājs

         B. KOUCHNER

      (1)  Padomes Lēmums 2006/683/EK, Euratom (2006. gada 15. septembris), ar ko pieņem Padomes reglamentu (OV L 285, 16.10.2006., 47. lpp.).


title: 2009/206/EK: Eiropas Parlamenta Lēmums ( 2008. gada 22. aprīlis ) par Eiropas Slimību profilakses un kontroles centra kontu slēgšanu attiecībā uz 2006. finanšu gadu

text:
               31.3.2009

               LV

               Eiropas Savienības Oficiālais Vēstnesis

               L 88/133

      EIROPAS PARLAMENTA LĒMUMS

   (2008. gada 22. aprīlis)
   par Eiropas Slimību profilakses un kontroles centra kontu slēgšanu attiecībā uz 2006. finanšu gadu
   (2009/206/EK)
   EIROPAS PARLAMENTS,
   ņemot vērā Eiropas Slimību profilakses un kontroles centra 2006. finanšu gada galīgos pārskatus (1),
   ņemot vērā Revīzijas palātas ziņojumu par Eiropas Slimību profilakses un kontroles centra 2006. finanšu gada galīgajiem pārskatiem ar centra atbildēm (2),
   ņemot vērā Padomes 2008. gada 12. februāra ieteikumu (5843/2008 – C6-0084/2008),
   ņemot vērā EK līgumu un it īpaši tā 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
   ņemot vērā Eiropas Parlamenta un Padomes 2004. gada 21. aprīļa Regulu (EK) Nr. 851/2004, ar ko izveido Eiropas Slimību profilakses un kontroles centru (4), un it īpaši tās 23. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 (5), un it īpaši tās 94. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A6-0117/2008),

               1.

               atzīmē, ka Eiropas Slimību profilakses un kontroles centra galīgie gada pārskati atbilst pārskatiem, kas iekļauti Revīzijas palātas ziņojuma pielikumā;

               2.

               apstiprina Eiropas Slimību profilakses un kontroles centra kontu slēgšanu attiecībā uz 2006. finanšu gadu;

               3.

               uzdod priekšsēdētājam nosūtīt šo lēmumu Eiropas Slimību profilakses un kontroles centra direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Harald RØMER

      (1)  OV C 261, 31.10.2007., 49. lpp.

      (2)  OV C 309, 19.12.2007., 99. lpp.

      (3)  OV L 248, 16.9.2002., 1. lpp.

      (4)  OV L 142, 30.4.2004., 1. lpp.

      (5)  OV L 357, 31.12.2002., 72. lpp.